2 Оңушылардың салған суреттері 


Сиыр сауу. 


т көрінісі 
уретті салған 


Міне, каникул да басталды. Қандай кө- 25 


ңілді көз. Ауыл маңындағы жарқыраған ай- 
дын көлдерге шомылып, балық аулап, асыр 
салып ойнағанға не жетсін. Жаның жайлау, 
жағаң бос деген уақыт осы емес пе. 

Ең соңғы сабақтан емтихан тапсырған 
біздің кластың балаларында ес жоқ. «Қош 
бол, келесі оқу жылына дейін» деп мектеп- 
пен қоштасып, қуаныса жүгіреді. 

Тек мен ғана мойным салбырап, үйге кө- 
ңілсіз қайттым. Өзімнің туысқандарымның 
бетіне қарауға жүзім шыдамай, кешке дейін 
бүк түсіп бір бұрышта жатып алдым. Ешкім 
де қасыма келіп мүсіркеген жоқ. «Тұр, та- 
мағыңды іш», деген де еш пенде болмады. 

Кешкі ас кезінде ғана жылжып столдың 
шетіне келіп отырдым. Тамақ та батпайды 
екен. Оның үстіне, менімен ешкім сөйлес- 
пей қойды. Столды жинай бастағанда барып 
әкем: 

-- Ал, Арқаш, екі-үш күннің ішінде атаң 
келеді, сонымен бірге жылқы басына барып 
жат. Кітаптарыңды түгендеп ал. Уақытың- 

ды бос өткізбей, мұқият да- 
йындал! -- деп ескертті де, 
өзі жол қамына кірісті. 

Жаз шыққаннан бері 
әкем Алматы қаласындағы 
туысқандарға барамыз деп жүретін. Мені 
де апаратын бблған. Сондықтан менің емти- 
ханымның аяқталатын күнін күтіп жүрді. Бұ- 
рын көрмеген үлкен қалаға барамыз деген- 
нен бері қуанышым қойныма симай, кластас 
жолдастарымның бәріне де айтып, жүрегім 
алып-ұшып, сол күнді асыға күтіп жүре- 
тін ем. 5 

Міне, бүгін бәрі де су сепкендей басыл- 
ды. Мен бір пәннен күзгі сынға қалдым. 

Енді Алматыға бару қайда! Ертең шешем 
де, кішкентай інілерім де жүрмекші. Үйде 
қалатын әжем екеуміз ғана. 

Ішім удай ашыды. 

Шиқ-шиқ, шиқ-шиқ. Қорабын алып таста- 
ған жадағай трашпанкенің артқы доңғалағы 
болар-болмас қисалаңдап, ирек-ирек жол 
сызып, ауылдан ұзай берді. Күпшегіне дей- 
ін борлылдақ шаң бөккен арбада етпемнен 
түсіп, зыр айналған доңғалақ шабақтарына 
қарап жатып, маужырай бастадым. 

Атам арбаның алдыңғы жағында отыр. 
Бүлк-бүлк етіп, өнімсіз жылжыған қарагер 

атты анда-санда жеңіл божы- 
лап қойып, үнсіз келеді. 

Атам кең иықты, денелі, ірі 

адам. Жұрттың шалындай әңгі- 
Меқой емес. Сөзге сараң. Қап- 
қалың қабағы түксиіп, ылғи үн- 
5. сіз жүреді. Ашуланып жүрге- 
, Нін, не көңілді екенін аңғару 
қиын. Қазір де сол қалыпты. 
Ауылдан--шыға бере бірдеңе 
сұрайын деп оқталып, бата ал- 
май қойғаным да содан. 

Жылқы басына баратын 
айырық жолға тақала бергені- 
мізде артымыздан бір маши- 
на қуып жетті. Басымды көтеріп алып қара- 
дым да, жалма-жан қайтадан жата қалдым. 
Қайда тығыларымды білмей, астыма салған 
көрпемен басымды тұмшалай қойдым. Ма- 
шина үстіндегілер шырқата ән салып өте 
шықты. Бұлар--лагерьге бара жатқан біздің 
мектептің оқушылары еді. Атам машинаны 
көзімен ұзатып салды да, қақпақтай жауы- 
рынымен баяу бұрылып, қабағының асты- 
мен маған қарады. Қарады да, жол жиегі- 
нен асыра шырт еткізіп түкіріп тастап, қайта 
жөнделіп отырды... 

Жылқы басына келгеннен бері еркіндік- 
тен айырылдым. Күнде үш-терт рет бие сау- 
ғызуға көмектескенім болмаса, атам басқа 
жаққа тырп еткізбейді. Қасымыздағы қос- 
тың өзім секілді балаларына да араластыр- 
майды. Олар өзді-өзімен асыр салып ойна- 
ғаны былай тұрсын түнде бәрі бірігіп жыл- 
қы да бағатын көрінеді. Көзім қызығып 
болды, «Ата, бір мезгіл мен де балалармен 
ойнайын, жылқы бағайын» дегім келеді. Бі- 
рақ, бата алмаймын. Жалғанда өзің кінәлі 
болғаннан. жаман нәрсе жоқ екен. Батып 
сөйлеуге қаймығып, өз-өзіңнен қуыстана- 
сың да тұрасың. Амалсыздан таңның атуы, 
күннің батуы кітаптан бас алмаймын. Әттен, 
қыстай осылай оқысамшы! % 

Бір күні ойламаған жерден, ақ түйенің 
қарны жарылды: атам мені жылқыға жібер- 
ді. Қос басынан екі-үш шақырым жерде 
Жынды сай деген терең сай болатын, атам 
бағатын күрең төбелдің үйірі сонда екен. 
«Кешкі салқын түсе айдап әкел, астыңдағы 
атыңды қинап жүрме, байқа!» деді де, атам 
жатып қалды. Белінің шойырылмасы бола- 
тын. 

Астыма жорға шабдар тиісімен-ақ, сай- 
ға қарай жорғалата жөнелдім. «Тізгінді бо- 
сат» деп елпілдеп тұрған бір жануар. Көрін- 
ген тобылғыдан үркіп, лып-лып етеді. Қыр- 
қадан асып, сайға жақындай бергенімде ба- 
сын босатып, көсілтіп алдым. Алтынға ұқса- 

ған сап-сары жалы шапқанда су-су етіп, 
лезде сайға алып келді. 

Бұл нағыз тал түстің кезі еді. Күн ыс- 
тық. Әуе. айналып жерге түскендей. Сайдың 
маңы тым-тырыс. Қыратқа шыққан қурай, 
сай ішіндегі құрақ ыстыққа маужырғандай 
қыбырсыз тынып қалған. Ушқан торғайдың 
да дыбысы естілмейді. Тек жорға шабдар 
ғана ентігін баса алмай тықыршып тұр. 

Маңайда бір де бір жылқы көрінбейді. 
Қалай жүретінімді білмей дағдарып тұрдым 
да, әлдекімге дауыс бергендей «һа-ай!» деп 
айғай салдым. Жым-жырт мүлгіп тұрған сай 
іші елең етіп, дауысымды іле қағып алды да, 
сонау жылға-жылғаларға алып кетті. Жаң- 
ғырыға шаңқылдап «һа-ай, һа-ай!» деп қай- 
талап жатыр. Тағы да ышқына айғай салдым. 
Бұл жолы менің даусыма жауап бергендей, 
оң жақ бүйірден тебіскен жылқылардың 
шыңғырғаны естілді. Салып отырып сонда 
келсем, күрең төбелдің үйірі сай ішіндегі 
суға |белуардан түсіп, қоғаның ішіне кіріп- 
кіріп кетіпті. Олар ат дүбіріне елеңдеп мой- 
ындарын бұрып, самарқау қарасты да, тұра 
берді. 

Жынды сайдың маңы бықыған есіз қора. 
Ерте уақытта бұл ара қыстау болған көріне- 
ді. Жұрттың айтуына қарағанда, қазір бұл 
қыстаулар жын-шайтанның ордасы дейді. 
Жынды сай деп аталуының себебі де содан 
болса керек. 

Аттан түсіп -аз отырғаннан кейін, осы 
қыстауларды аралағым келіп кетті. Оның 
үстіне, жорға шабдармен жүруге әлі құма- 
рым тарқаған жоқ. 

“Алғашқыда есіз қораларға маңайламай 
алыстан қарап, желе жортып көз тастадым. 
Жүрегім өз-өзінен дүрсілдеп, қоралардың 
ішінен бірдеңе шыға келетіндей болып кө- 
рінді. Жорға шабдар да, құлағын дамыл- 
дамыл қайшылап, аяғын үрке басып, осқы- 
рынып, бір қырындап келеді. Аздан соң қо- 
раларға етім үйреніп алды. Тіпті «Не де 
болса шайтан кездессе екен», деп өз-өзім- 
нен батылданып, аттың басын қоралардың 
ішіне қарай бұрдым. Қабырғалары опыры- 
ла құлап жатқан шым үйлердің ішіне кісі 
бойындай болып қурай өскен. Ап-ашы жу- 
сан иісі:мұрын жарады. Әр жерден шырт- 
шырт еткен шегірткелердің үні естіледі. 

Қоралардың орта кезінде бір үлкен үй 
бар екен. Төбесі де бұзылмапты. Әлі бүп- 
бүтін. Тек әйнектерінің алды құлап жатыр. 
Үлкен қақпа есігін де ешкім алмапты. Жа- 
бық тұр. Осы араға атты тебіне түсіп тақау 
келдім де, қамшының сабымен ақырын түр- 
тіп қалып ем, қаңсыған қарағай есік қораны 
басына көтере сықыр етіп шалқасынан 
72 966: бабаларааы. 

ашылды. Қора іші қап-қараңғы. Үңірейіп тұр. 
Ат үстінен еңкейіп, ішіне үңіле беріп, не 
болғанымды . білмеймін, сілейіп отырдым 
да қалдым. Тап босағаның түбінен біреу 
күрк етіп жөтелді. Жүрегім мұздап кетті. 
Бас құйқам шымыр-шымыр етеді. Құлағым 
түбі шыңылдап, тырп ете алмай қалдым. 
Денемде жан жоқ секілді. Әлгі жөтел тағы 
да қайталанды. Бұл жолы қарлыға шығып, 
орнынан тұрып келе жатқандай болды. Жан 
дәрменде атыма қамшыны қалай басқаным- 
ды да білмеймін, жорға шабдар ала қашты. 
Бұлт етіп түсіп қала жаздадым. Артыма да 
қарауға зәрем ұшып, қосқа қарай аттың ба- 
сын қоя бердім. Құлағым түбінен жел гу-гу 
етеді. 

Қос маңында жүргендер анадайдан мені 
көріп, «апырай, мынау тегін келе жатқан 
жоқ, не болды екен» деп үрейленіп тұр 
екен. Қос ішінен еңгезердей болып атам да 
шықты. Қара қосты соғып кетердей ағызып 
келіп, әрең тоқтадым. Тілім күрмеліп, көр- 
ген-білгенімді көпке дейін айтып түсіндіре 
алсамшы. Шет жағасын естісімен-ақ, сол 
жердегі қарт шешейлер: | 

-- Ойбай-ау, баяғыда ол жерде тгпай 
адамды соғып кеткен жоқ па еді. 

-- Е, ол атышулы Жынды сай емес пе. 
Баланы жалғыз жіберер ме? 

-- Ана есіз қораларда ол нағлаттар өріп 
жүреді дейтін атам марқұм! -- деп гуілдесіп 
жатыр. 

Атам ләм деп ті: қатқан жоқ. Мені ар- 
тына мінгестірді де, Жынды сайға қарай 
жүріп кетті. Қолына да еш құрал алмады. 

Менің көрсетуіммен атам әлгі қораның 
алдына келіп бір-ақ тоқтады. Аттан екеуіміз 
де түстік. Атам тізгінді ердің қасына сірес- 
тіре орап байлады да, қыл шылбырмен ат- 
тың аяғын берік тұсап қаңтарып қойды. 
Сөйтті де, тобылғы сапты қамшыны бүктей 
ұстап қораға беттеді. Менде зәре жоқ. 
Атамның артына жабысып, қорқып келем. 
Өне бойым дірілдеп, қалш-қалш етеді. Әйт- 
седе, шайтан дегенді көргім келіп, кетіп 
қалмаса жарар еді деп тілеп келем. Атам 
аласа есіктен басын сұғып қарады да, есік- 
тің жақтауын қамшының сабымен қағып-қа- 
ғып жіберді. Сол-ақ екен, іштен күрк-күрк 
етіп бағанағы жөтел тағы да қайталанды. 
Атам да селк етіп қалшиып тұрып қалды. 
Аздан соң барып, маған бұрылмастан: 

т- Сен “тұра тұр,- деді де ішке еніп 
кетті. 

Мен алысырақ барып үрейленіп қарап 
тұрдым. Әлгіндей болмай атам қайта шыға 


бергенде, тұра қашып, аттың қасына барып 
жүгеннің сулығына жармастым. Атам алды- 
на өңгеріп алған сұп-сұр, жүндес бірдеңені 
тастай берді де: шек-сілесі қатып күлді. 
Атамның бұлай күлгенін бірінші естуім. 
Таң-тамаша болып аңтарылып тұрдым да, 
аздан соң қасына барып байқасам, әлгі са- 
балақ жүндес-- кәдімгі ешкі. Бауыры ай- 
ғыз-айғыз батпақ. Көзі кілбиген. ІБіңдеп тұр. 
Тәлтіректеп аяғын әрең басады. Өзі ап- 
арық. 

Бұл елік екен. Басы айналып қалған ба, 
жарыққа үйрене алмай сілейіп тұрды да, 
зордың күшімен бір-екі аттап, алға жыл- 
жыды. 

Атам тағы да күлді. Түнеугіден бері ашы- 
лып сөйлегені осы болар: 

-- Ақымақ шіркін, шұңқырға түсіп үйе- 
леп қалыпты. Енді біраз жатса өледі екен. 
Бұл да сен сияқты жазғы каникулын жолдас- 
тарынсыз жалғыз өткізейін деген ғой,- деп 
көзінен жас аққанша күлді. 

Атамның бұл сөзіне қанша намыстанған- 
мен, мен де еріксіз күліп жібердім. 

Әбден титығына жеткен елік сылти ба- 
сып, есіз қоралардың арасымен жападан- 
жалғыз кетіп бара жатты. 


Сәкен Жүнісов. : 


8 


Очерк 


Ұзын жолдың шегі әлі таусылар емес. Қала- 
дан шыққанымызға екі сағатқа жуық уақыт 
өтті. Көңілдің асығып отырғандығы ма, әйте- 
уір, барар жерімізге тез жете алмай-ақ қойдық. 
Жолаушының жол қысқартары болсын деді ме, 
жанымыздағы бурыл сақал қарт бір хикаяны 
бастап кетті. 

-- Сонау, ертеректе, бұл бұдан қырық 
жыл бұрын болатын. Колчак экендеттерінің ел 
ішіне бүлік салып жатқан уақыты еді. Қызыл- 
дар Қостанай қаласын жау қолынан алғанына 
көп болған жоқ-ты. Торғайға баратын қақпа 
-- Қостанайдан айырылған соң Колчак банда- 
лары бұрынғыдан да өшіге түсті. Ел ішіне бү- 
жік орнады... Қарт бойын басқан ауыр зіл бар- 
дай бурыл сақалын бір сипап қойып, тағы да 
әңгімесін жалғайтын бейіл білдіргендей бір 
күрсініп қойды. 2 


Біз ынтыға түсудеміз. Бәріміздің ойымыз 
сонау өткендегі қарт айтқан іске шүйліккендей. 
«Тағы да айта түссе екен, тағы да ар жағын 
жалғаса екен», деп отырмыз. Қарт көзі бір нүк- 
теге түйіліп алған. Қос қабақ ортасынан сызық 
шұңқырая түсіп, бір уақ қатты ойланып отыр" 
ды да, әңгіме желісін одан әрі жалғап кетті. 

-. Сіздерге сол жылдан өсте қалған Ефим 
: қарттың баласы Вовка туралы айтып берейін. 

Вовқа сүйегі ірі эжігіт еді, сабаз. Мен жиырма- 
дан ассам да, оның істегенін істей алмадым. Ол 

сол кезде 13-14 жастар шамасында еді. Оның 
істеген ерлігі қазір біздің селоның қарттары 
арасында аңыз болып кетті. Оқиға Алексан- 
аровка селосынан басталған-ды. 

Қостанайда жас Совет өкіметі жаңа орна- 
ды. Колчактың ел ішінде қалған ақ бандала- 
рын Александровка селосынан қуған кез. Мұн- 
да Қызыл Армияның шағын отрядының 
командирі 12--14 жасар шамасындағы жас 
балаға бұйрық беріп тұр. 

-- Введен селосына барасың. Астыңа мі- 
нетін атың сенімді. Оқ болмаса, :келге де жет- 
кізбейді. Онда Летунов деген партизан отря- 
дының командирі бар. Олардың істеп жатқан 
қимылын білесің. Мына пакетті Летуновтың 


“өзіне ғана тапсыр. Ізіңше бүгін түнде кері орал. 


-- Құп, жолдас қомандир! -- деп сымша 
тартыла қалды. 

-- Ал бар, сенімдім. Із-түзіңді ешкім біл- 
месін. Төтенше бір жағдай болып, қолға түсе 
қалсаң, байқа, пакет өте құпия. 

-- Сенуіңізге болады, командир,- деп 
Вовка кетпек ойын білдірді. 

Шағын ғана бөлме.  басаулары онша сәнді 
емес. Кішкене жазу столы мен бір орындық, 
одан басқа үш-төрт адамдық ұзын отырғыш. 
Вовкаға бұл жиһаздар өте таныс. Әсіресе, төр 
алдына ілінген үлкен портрет үйге кіріп келген- 
де оған күле қарап тұратын-ды. “Үлкен басы 
мен кең де жазық маңдайы Вовқаға ерекше 
ыстық көрінетін. Базырдың бейнесіне ұқсата- 
тын ол осы адамды. Есіктен үнсіз шығып 
бара жатқан Вова сол суретке бір қарады 
да: -- Хош, командир!-- деді. Командир жас 
балаға күлімдеп қарап тұрды да, тоқта деген 
белгі беріп қолын көтерді. Шағын стол тарт- 
пасын ашып, ішінен ағаш сапты алты атар алды 
да: 

<- Керек болар, мә, ал. Орынсыз жұмсама. 
Жолың хауіпті. Бізде болған бір жеті ішінде 
атуды үйренген боларсың, 

<- Ия,-- деп, Вовка қолына алты атарды 
алды да, оны белбеуіне қыстырды. Бұл оның 
командирден үйренген әдеті. Командир алты 
атардың қабын белбеуіне байлауға ауырсынып, 
оны шалбарының белдігіне қыса салатын-ды. 

-- Ал, жолың болсын, балақай. Оң сапар! 
-- дсп командир Вовканың иығынан ұстап тұ” 
рып, сілкіп қойды. Вовка өзіне осындай аса 
жауапты тапсырма бергеніне масаттанғандай, 
белдігіндегі алты атарға әлсін-әлсін қол жүгір- 


тіп қарап қояды. Есіктен шыға бере, өздері 
«дядя Ваня» деп атайтын қартты жолықтыр- 
ды. Ат сұрады. Арада он минутқа жетпейтін 
уақыт ішінде қылаң торы ат мініп, ревком 
ауласынан ойнақтатып шыға келді. 

Бұл екі орта -- елу шақырым жер. Қатты 
жүрген адамға екі сағаттай ғана уақыт. Вовка 
атпен күруге әбден машықтанып алған бола- 
тын. Қатты жүріп келеді. 

Міне, Алешинқа селосы ортасындағы биік 
шіркеудің көк күмбездері де көріне бастады. 
Алдағы белестен өтсе, селоның өзі. Командир- 
дің айтуы бойынша, Вовкаға ең хауіпті жер 
осы. Өйткені, мұнда ақ бандалардың штабы 
бар. Олар салт жүрген, бейсауат адамдарды 
селодан өткізбейді. «Сен баласың. Сондықтан 
да, сені жіберіп отырмыз. Мүмкін, саған ти- 
мес,» -- деген еді. Вовқа село шетіне дейін қат- 
ты экүріп келді де, оған жақындағаннан кейін 
атының басын тежеп, жәй жүрді. 

Село шетінен кіре бергенде, үш қарулы 
адамның шеткі үй жанында әңгімелесіп отыр- 
ғанын көрді. Олар село шетіндегі жолдың кү- 
зетшісі екен. 

-- Ей, бала, бері келе кет,-- деді, аласа 
(бойлы қушық жауырынды адам. 

Вовканың жүрегі су ете түсті. Төбе құйқасы 
шымыр-шымыр етті. «Қорықпа» деді өзіне 
өзі іштей. «Не де болса, барайын. Сиырымыз 
бошалап кетіпті, соны іздеп шықтым дейін» 
деп ойлады да, атының басын селоға қарай 
бұрды. 

-- Бала, қайдан келесің) -- деді манағы. 

-- Сиырымды іздеп... 

-- Ее. сендей қу балаларды көп көр- 
генбіз. 

-- Біздің сиырымыз бошалап... 

1- Қой, бала. Кәне, шыныңды айт. Сені 
кім жжіберді...-- Манағы қушық сары орнынан 
тұра бергенде, Вовка қылаң торының бетін 
бұрды да, дүрсілдетіп шаба жөнелді. Арттан 
мылтық даусы гүрс етті. Гағы да атылды, тағы 
да атылды. Вовка бұрышты айнала берді. 

Мылтық даусын естіген адамдар үйді-үйі- 
нен жүгіре шықты. Ішінде кемпірлер де, шал- 
дар да, жас әйелдер де бар. Көбісі үрпиісе, 
қорқып шыққандар. Оның да себебі бар. Бан- 
далар ел ішіндегі хауіпті деген адамдарды алып 
кетіп, оларды екі ауыз сөзге келмей ататын-ды. 
«Сондай жазықсыздың бірі болар, ең болмаса 
кәріп, қоштасып қалайық» -- деп, жүгіре шық- 
қан ел адамдары. 

Үстерінде жасыл киімі бар ұзын мұртты" 
дар хауіп туғанын білгендей қолдарына мыл- 
тықтарын ала шыққан. Бұрыштан айнала бер- 
ген- Вовканы көрген жирен мұрт сол қолын 
бүйіріне таянып, мергендігін көрсеткісі келген- 


дей, өзінше кербездене тұрып, алты атарын 
кезенді. Вовканы дәлдеп атты. Бірақ оның оғы 
тимеді. Оқ қылаң торының шекесінен тиген. 
екен. Ат сүрініп барып қайта тұрды да, кісінеп 
жіберді. Алдыңғы тізесін қайта бүгіп, оң жақ 
бүйірге сылқ ете түсті. 

Жирен мұрт мақтанғандай мұртын шира- 
тып, қарқ-қарқ күліп тұрды. Вовка атты таса- 
ханып жата қалып, жирен мұртты алты “атар- 
мен басып салды. «Көп асуға, бір тосу». 
Жирен мұрт суға бойлап бара жатқан адамдай, 
екі қолын ербең еткізді де, мұрнымен экер сүзе 
құлады. п і 

-- Оңбаған. Мен смес, өзің мұны тілеген! 
2- деді Вовка тістеніп. Осы сәт жан-жақтан 
қарулы адамдардың жүгіріп келе жатқандары 
байқалды. Манағы шіңкілдек сары Вовканы 
көрді де, жанындағыларға қолын шошайтып 
көрсетті. Осы кезде ғана Вовқа өзінің жалғыз 
екендігін сезінді. Денесі қалтырап кетті. Кенет, 
ойына пакет түсті. Оны қойнынан алуға мұр- 
шасы :жоқ. Шіңкілдек сарылар жақындап қал- 
ды. Оның артында келе жатқан біреуі: 

-- Тірідей ұста, атпа! -- деп айқайлап ке- 
деді. 

Вовқа құлаған жерге жақын бұзылған ескі 
шым үй тұр екен. Ол соған қарай жүгіре жө- 
нелді. “Герезесінен ішке қарғып түсті. Алты 
атарын кезеніп тұра қалды. Шіңкілдек сары 
жақындап қалыпты. Вовка көздеп тұрып атып 
салды. ІШіңкілдек сары да жалп ете түсті. 

-- Мені тірідей ала алмайсыңдар. Атыс- 
пай беріспеймін,-- деп Вовка бар даусымен ай- 

қай салды. Осы сәт қораның қабырғасына екі 
оқ келіп қадалды. Еңгезердей шомбал денелі 
біреуі терезеге төніп қалған екен. 

-- Оһ, жауыз,-- деп Вовка оны тағы атып 
салды. Ол терезе жақтауына сүйеніп тұрды да, 
сылқ етіп қабырғаға сүйеніп отыра кетті. Жау 
селі толастағандай болды. Ол енді қорқудың не 
екенін ұмытып кетті. Өлім аузында тұрғанын 
да естен шығарды. Кенет, көк пакет есіне қайта 
түсті. Оны қойнынан тез алды да, күлдей етіп 
жыртып, жарда тұрған қарлығаш ұясына салып 
жіберді. 

Осы сәт екі банда тағы терезеге келіп қа- 
лыпты. Тегі, олар Вовканы әлдіге есептеп кел- 
се керек. Хауіпсіз, нақ адымдап келеді. Вова 
екеуіне екі ғана оқ шығарды. 

Жас бала масаттанғандай сақылдап күліп 
жіберді. 


-- Өлмей беріспеймін. Командирім үшін! 
-- деп ол қатты айқай салды. Оның даусын 
қайталап, үй іші жаңғырықты. Ол терезеден 
сыртқа үңілді. Он шақтысы 
мылтығын кезеніп тура келе- 
ді екен. Вовканың көзі қанта- 
лап кетті. Ол алдындағыны 
көрмеуге айналды. Қолында- 
ғы алты атарына қарады. Екі 
оқ бар әлі. Түсі суық қару 
«тағы да» деп тұрғандай бол- 
ды оған. Ол кезеніп тұрып 
тағы да атты. Гиген-тимеге- 
нін байқаған жоқ, есікке қа- 
бай жүгіре жөнелді. Есік 


БЕГЕШ ЕТТЕРІНЕ ШЕННЕН 


АҒАШ АТ 


Ағаш ат әкеп ағасы, 

Сәлімге «сый» деп бергенде, 
Алақайлап қуанды, 

Өзіндік атты көргенде. 
Қасына көп атының; 

Мініп, түсіп сынады. 5 
Жуас екен жануар, 
Сонысы әбден ұнады. 


Әрі-бері қамшылап, 


Жарыссаң да алысқа,- 
Деп тұрғандай,- келсең кел. 
Қосар едім жарысқа, 

Бас білдіріп берсе егер. 


Еснермес Скендіров, 
КазПИ-дің студенті. 


Осы Ісі ДҰРЫС ПА? 
Аулаға кеп төп етті 


мықты бекітулі екен. Бұдан басқа шығар тесік 
жоқ. : 
-- Өлем, берілмеймін. Мен қызыл жауын- 
“тер! -- деп айқай салды Вовка. 

Осы кезде терезеден жаулар түсе бастады. 

"Вовка оларға қарап күліп тұрды да, кеудесіне 
пистолетті апара берді... Вовка үнсіз сұлық >жат- 
ты. Мәңгілікке көз жұмды... 

Міне, Қостанайда Совет өкіметін орнату 
үшін арпалысқа Вовка деген бала осылай қа- 
тынасқан. Мына алдымыздағы село сол Вовка- 
ның өлген селосы. Оның әкесін баласы үшін 
жаулар өлтірді. Сол қарттың да, баланың да 
фамилиясы есімде қалмапты. 

Автобус Алексеевкаға аз тоқтайды. Одан 
әрі Летунов бастаған партизан отрядының шта- 
бы орналасқан -- Введен селосы. Біз қарттан 
Бовканың атысқан үйін сұрап едік, ол: 

-- Е..е..елу жылда ел жаңа, шырақтарым. 
Қазір елу жыл емес, бір жыл ішінде үлкен се- 
ло, сәнді қала салынады. Ол үй қазір өзгеріп 
кеткен шығар,- деді қарт. 


Қартпен осы арада айы- 
Й 


рылысуға тура келді. Вовка- 
ның көретін, үнемі құмартып 
қарайтын портреті Владимир 
Ильич Ленин екен. 

Ер есімін ел сақтайды. 
Совет өкіметі үшін жаулар- 
мен арпалысқан 193--14 іжа- 
сао баланың бір ғана ерлік ісі 
осы еді. Оны да ел есіне сақ- 
тап қалыпты. 

Тұрсынбек Тасқоучин. 


ТТТШПЕШІТІТІТТІН ІЗЕТТІ 


ДҰРЫС ПА? 


Жолдасым сынап, 
Қойды бір сұрақ: 
-- Жердің де шегі 
Бола ма тегі? 


Ойландым дағы: 

--. Таудың аржағы, 
Шеті ғой жердің! - 
Деп жауап бердім... 


Тебініп те қарады. 
Жүрмеген соң, енді өзі 
Сүйреп «атты» барады. 


Молдағали Мұхамеджанов, 


Қостанай облысы, 
Аманкелді ауданы, Аман- 
келді атындоғы орта мек- 
тептің оқушысы. 


ҚҰЛЫПИШАН 


Шапқылауға тоймайды, 
Ғажап құлын бұл неткен! 
Тыным таппай ойнауды, 
Өзіне кім үйреткен?і 


Маратбентің сұр добы. 
«Алып берші» -- деп келді, 
Алып бердім бір жолы. 


Қоймап еді бүлдірді, 
Екінші рет сол добы. 
Тереземді сындырды-- 
Үңірейіп тұрды орны. 


Келуге енді именіп 
Бермейді деп болса да. 
Мамасын ол жіберіп, 
Тығылып тұр тасада. 


Өтеген Күмісбаев. 


КазГУ-дың. студенті. 


ӘӘдібай Табылдиев. 
КӨК ҚҰРАҚ 


Жазғы кеште көк құрақ, 
Мүлгиді жай тербеліп, 
Аспанда жанды көп шырақ, 
Көгілдір көлге өң беріп. 


Әндетіп кейде көк құрақ, 
Тартады сырнай жай ғана. 
Дирижеры жоқ бірақ, 
Тыңдаушы -- жұлдыз, ай ғана. 
Ақай Жетпісбаев. 


Талдықорған облысы; 
Андреевка ауданы. 


Омарғазинова Бисара «Екі жирен» әнін орындап тұр. 


ЖИЕС ТАЛВНТТВР: 


Бізде жастық шақ өскелең ғой. Оған 
жағдай да бар. Мұнан төрт жыл бұрын, 
1054 жылы, Қызылордадағы Мәншүк Мә- 
метова атындағы қыздар педучилишесінің 
бірінші курсына келіп түскен Омарғазинова 
Бисара мен Боранбаева Сараның өткен 
республикалық фестивальдің лауреаты, 
1958 жылдың декабрь айында Қазақстан 
көркем өнерпаздары мен әдебиетшілерінің 
астанамыз Москвада болған онкүндігінің 
екеуінің де делегаты болады деген кімнің 
ойында бар. Міне, бұлардың осы кішкентай 
ғана өмір жолы былай еді: 

1954 жыл. Училишеге оқушылар қабыл- 
дау емтихан кезі. Директордың кабинетіне 
рұксат сұрап, екі қыз бала енді, : 

Ұялып төмен қарайды. Өз-өзінен қысы- 
лады. 

-- Қеліңдер, шырақтарым, документ 
тапсыруға келдіңдер ме? -- деген училише 
директорының жылы сөзін естігенде ғана 
сырттай бір қысымды серпіп тастағандай, 
ептеп батылдық пайда бола бастады. Әуел 
баста сұсты көрінген кабинет іші жылы 
ұшырай берді. Қара көзді, бүйрек бет, ақ- 
құбаша келген қыз бұрын келіп, директор- 
ға документін ұсына берді. 

-- Омарғазинова Бисара, Талдықорған 
облысы, Үштөбе станциясындағы Уе 16 мек- 


тептен келген,- деді Рысбекова жолдас 
дауыстап оқып. 

-- Кәне, сенің документтеріңді көре- 
йік,-деді кезек күтіп тұрған қараторы, қой 
көзді талдырмаш келген екінші қызға. 

Бұл Жамбыл облысы Шу станциясында- 
ғы М 69 мектепті бітіріп келген Боранбае- 
ва Сара еді. Қабылдау емтиханына екеуі 
де жіберіліп, барлық пәндерден тапсырып 
шыкты. Осы күннен бастап Сара мен Биса- 
раның арасында адал, шынайы достық бе- 
кем орнады. Сабақты бірлесіп оқыды, қо- 
ғам жұмыстарына белсене қатынасты. Әсі- 
ресе, ән-хор үйірмесінің белсенді мүшелері 
болып алды. Бірақ, әнді нашына, музыка 
ырғағына келтіріп орындау жағында екеу- 
інде де көп кемшіліктер бар еді. Бірақ, Са- 
ра мен Бисараның музыкалық талабы өте 
зор екенін бірден аңғарған училише музыка 
пәнінің оқытушылары оларға музыкалык 
қабілеттерінің бар екенін түсіндірді. Қеле- 
шекте жаксы әнші болатындықтарына се- 
нім білдірді. 5 

Міне, аз уақыттың ішінде екі жастың 
жақсы талабы училишенің коллективіне та- 
ныла бастады. Сараның орындауында «Қа- 
ра торғай», «Стрекоза» әндерін, Бисараның 
орындауында «Шолпан», «Наз қоңыр» 
өлеңдерін ұйып тыңдайтын болды. Олардың 


ТІ 


Боранбаева Сара 
орындау үстінде. а 


«Қара торғай» әнін 


әндерді меңгеру қабілеті өсе берді. Енді 
ұялмай-ақ қалалық, облыстық сахналарда 
ән орындауға болатындай, 

Сонан бері талай жастар кешінде Сара 
мен Бисара алдыңғы қатарлы жүлдеге ие 
болды. 

Бірнеше бағалы сыйлықтар алды. Аста- 
намыз Москвада болып өткен дүниежүзілік 
алтыншы фестивальға Сара мен Бисара да 
бар ынтасымен даярланды. 

Облыстық фестивальда Сара «Соловей», 
«Бұлбұл» әндерін, Бисара «Гүлденген Қа- 
закстан», «Домбыра» әндерін шеберлікпен 
орындап, алдыңғы қатарлы жүлдеге ие бо- 
лып, республикалық фестивальға жолдама 
алып шықты. Фестивальдың қортындысын- 
да екеуі де республикалық фестивальдың 
лауреаты деген абройлы атакка ие болып, 
училишені, жалпы облыс жұртшылығын 
қуанышқа бөледі. Олар фестивальдан ке- 
йін де үйрену үстінде болды. 

Міне, 1958 жыл. Декабрь айында Моск- 


вада болған Қазақстанның онкүндігіне 
қазақстандықтар зор қуанышпен аттанды. 
Мұның ішінде сындардан өткен Сара мен 
Бисара да бар еді. 

Москвада, “теміршолшылардың мәдени- 
ет үйінде, еңбек резервтерінің клубында, 
құрылысшылардың мәдениет үйінде кон- 
шерттер беріліп, мұнда Сара Хамидидің 
«Бұлбұл» әнін, Бисара халық әні «Екі жи- 
ренді» орындап, Москвалықтарды сүйсін- 
дірді, құрметке бөленді. 

Бисара: 

-- Москва қандай мейірбан, ыстық бол- 
са, москвалықтар да сондай жылы жүзді, 
кішіпейіл, ақжарқын туыстар екенін мен 
алғаш көрдім. Мен алғаш рет Москваның 
алып құшағына, Мәсква халқының қүр- 
метіне бөлендім. Мені сәбиіндей тербетті, 
бұл менің жас жүрегімді тебірентті. Айнала 
жарқын жүздерге, көрікті көшеге, көңілді 
туыстарға қарай беруден көңіл тойып, көз 
талар емес,- десе, Сара: 

-- Москвада болған он бес күнде мен 
өзімді өз үйімдегідей сезіндім. Москва менің 
бақытым екенін өз көзіммен көрдім, қолым- 
мен ұстадым; Қызыл алаң, Қремль, мавзо- 
лей өмірге көзімді ашып, патриоттық сезі- 
мімді оятып, өз қызына ой салмай қойған 
жоқ. Мен үшін қандай бақыт, қандай қуа- 
ныш,-- дейді өздерінің Москвадан алған 
әсерлерін баяндай отырып. Бұлар әлі он 
сегіздегі оқушы жастар, Екеуі де биыл учи- 
лишені бітірмекші. Сара да, Бисара да қо- 
ғам жұмыстарында ғана емес, оқуда да өз 
жолдастарынан қалыспайды. Үлгілі тәртіп- 
тілігімен, жақсы оқуымен училише педагог- 
тері және кластас жолдастары арасында 
құрметке бөленген. 3 

-- Біз училишені бітірумен шектеліп 
қалмаймыз. Екеуміз де консерваторияға тү- 
семіз,-- дейді Сара мен Бисара: жарыса 
сөйлеп. 

Қадамдарың қайырлы болсын, жас дос- 
тар! 


Танаш Дәуренбеков. 


ТҮСІМДЕ 


Ақ қалашты бал құйып, 
Тойға арнайы пісірген, 
Дастарқанға салды үйіп, 
Шайнадым бар күшіммен. 


Шай да тұрды кесемде, 
Оны ішпей-ақ қойғамын, 
Бірақ, қанша жесем де, 
Ақ қалашқа тоймадым. 


«Өңім бе деп ойлаппын, 
Мұндай түсім құрысын! 


Түні бойы шайнаппын 
Жастығымның бұрышын. 


ӘНДЕРІН ТЫҢДАЙМЫН 


Көбіне ол атам 
Отырар қамшы өріп. 
Мұндайда болатын 
Жанына ән серін. 


: Қабағы шытылып, 

( Ұмытар басқаны. 
Кояды түкіріп, 
Тартады таспаны. 


Жоқ өзге ермегім, 
Тамаша мұндай күні 
Көрген боп өргенін, 
Әндерін тыңдаймын. 


Сол кезде ойлаған 
Шаруасы қамшы анық, 
Білмейді ол маған 
Бергенін ән салып. 


Қастен Баянбаев, 


Талдықорған облысы, 
Андреевка ауданы. 


(Болған оқиға) 


Бір кезде, ұйқылы-ояу жатқан менің құла- 
ғыма «у-уһ» деп ауыр күрсінген әлде біреудің 
даусы естілгенде, ұйқым шайдай ашылып кет- 
ті. Көзімді ашсам, үй іші қап-қараңғы екен. 
Қыбыр еткен жан жоқ. Көкем де, апам да қа- 
сымда ұйықтап жатыр. Көкем анда-санда бо- 
лар-болмас пырылдап қояды. Ал, апам болса 
ұйықтап жатқанынан еш белгі берместен, бір 
қалыпты ғана дем алады. Ал әлгі уһлеген ды- 
быс ауызғы бөлмеден бе, әлде есік алдынан ба 
шыққандай болып еді. Сөйткенше болмады, 


уһлеген дыбыс, дәл есіктің қасынан тағы да” 


естілді. Тұла бойым шымырлап кетті. Үйге кі- 
ріп, қараңғы болған соң не істерін білмей аң- 
дып отырған ұры-қары емес пе екен деп ой- 
лаймын. Бірақ, ұры келіпті, біреуді тонап 
кетіпті деген алып-қашты сөз біздің ауылда 
болмаушы еді. УҺлеген дыбыс маған бір жұм- 
бак болды. Екінші рет естігенде ол дыбыстың 
адамның аузынан шыққанына мен еш күмән- 
данғаным жоқ. Бірақ, ол: кім? әне үйге қай- 
дан кіріп кетті? Түнде жатарда апам есіктің 
ілгегін салып жатқанын өз көзіммен көрдім. 
Оның үстіне біздің Алыпсоқ деген үлкендігі 
танадай ала төбетіміз үй маңына бейсеубет адам 
жуытпаса керек еді. Мен әртүрлі ойға кетіп, әл- 
гі дыбыс иесінің үйге қалай кіріп кеткенін таба 
алмай-ак қойдым. Терезеден кірді дейін десем, 
Терезе әйнектері сап-сау сиякты. 

Мен екі көзімді есік >жақтан айырмай бағып, 
шалқамнан жатырмын. Егерде біреу-міреудің 
қылан еткен қарасын көре қалсам, бар даусым- 
мен айқайлап жіберуге дайынмын. Көз алдыма 
нешетүрлі қорқынышты >вайлар елестей баста- 
ды. Есік жақтағы мелшиген қараңғылықта бі. 
реу бізге қарап күресінен отырған сияқты. 
Түрі сондай суық. Тістері ақсиған, көзі алар- 
ған Неге екінін білмеймін, өзі арық, әрі жыл- 
тыр қара сияқты болып елестейді. Сәлден 


кейін әлгі отырған адам емес, қасқыр болып 
кетеді. Қорқау қасқырлар адам жейді деген- 
ді естігенім бар. Үйдің астын үңгіп қазып, 
кіріп келген болар ма деп те ойлаймын. 


Бірақ, қасқыр болса ол неге күрсінеді 
неге адамға тарпа бас салмайды? Елес енді 
қасқыр емес, кейбір ертегілерде суреттелетін 
ешкі тақылеттес шайтан болып кетеді. Ырки- 
ып күліп тұрғандай ма, қалай? Шайтан емес, 
кешегі оқыған ертегідегі жезтырнақ емес пе 
екен? ез саусақтары жылт-жылт ете қалған- 
дай. Жезтырнақтар сылдыраған сұлу келіншек 
болып жүреді дегенді естігенмін, сол келіншек- 
тің басындағы әдемі жібек орамалының сусы- 
лы естілгендей болады. 

Тұла бойым мұздап, тітіркене берді. Әлгі 
елес бірте-бірте өзіме жақындап келе татқан- 
дай болған соң, жүрегім аузыма тығылғандай 
болды. 

-- Көке, а көке,-- дедім ақырын ғана кә- 
кемді шынтағынан тартып. 

Жұмыстан шаршап келген ол ояна қойма- 
ды. Қорқыныш үрей онан сайын үдеп, даусым 
қаттырақ шықты. 

-- Көке, көке деймін! 

Көкем шошып оянып: 

-/А, не?! Не қалқам. Еркін жан, не? - 
деп маған қарай аунап түсті. ы; 

-- Корқамын,-- дедім. 

Даусым дірілдеп шықты. Көкем оянған соң 
жүрегім сәл орнына түссе де, екі көзім әлгі ды- 
быс шыкқан шақта еді. 5 

-- Неден қорқасың? Қорықпа, ұйықта! -- 
деді. 

-- Ана жерде біреу тұр, - дедім мен. Осы 
кезде біздің даусымыздан апам да оянып кетті. 
«Біреу тұр» дегеніме апам шошып: 

-- Не дейді?! -- деп маған қарай тығылды. 
“Тек көкем ғана сыр берер емес. 

-- Есікті ілген жоқ па ең?-- деп апама сы" 
бырлап еді, 

-- Ілгенмін, -- деді ол да сыбырлап. 

Неде болса, біз тегіс ояндық. Әлгі уһлеген 
жан тұра қашар ма екен, қайтер екен деп жа- 
тырмын. 

Сәл үнсіздік. Қыбыр еткен жан жоқ. Бәрі- 
Міз де демімізді ішіміздея алып, есік алдында 
тұрған жанның қозғалуын аңдыдык Бірақ еш 
дыбыс естіле қойған жоқ. Біраздан кейін көкем 
Үн қатты. 


-- Түсің шығар. Ұйықта. Дәнеңе де жоқ, 
-- деді. ? 

-- Я! Екі рег уһлеп дем алды. Мен өзім 
естідім,--деп ем, сөзімді бітірер-бітірместен-ақ 
бағанағы уһлеген дыбыс тағы да шыққанда кө- 
кем орнынан атып тұрып, тұсындағы қос ауыз 
мылтығына ұмтылды. «А-а!» деген менің дау- 
сым шығып кетіп еді, апам бауырына қыса 
қойды. 

-- Шырпы жақ,-- деді көкем үрейлі дау- 
ыспен. Мылтықты сатыр-сұтыр еткізіп кезеніп 
тұр. Бас жағындағы камзолының қалтасынан 
апам шырпы алып, шағып қалып еді, әлі көзге 
түртсе көрінбейтін қараңғылық лезде ғайып 
болып, үй ішін жарық сәуле билеп алды. Есік 
алдында ешкім көрінбеді. Үй ішідегі дүние- 
лердің барлығы да орынды-орындарында тұр. 

Апам барып шам жақты. Көкем мылтығын 
кезенген бойы ішкі үйдің есігін ашып жіберіп: 

-- Шамды бері әкел,-- деп әмір етті. Апам 
шамды есік алдына алып келіп еді, ауызғы үй- 
де де ешкім көрінбеді. әне де есіктің ілгегі са- 
Аулы тұр. Көкем стол, кровать астын түгел қа- 
рап шығып, ештеңе таба алмады да, мылтығын 
орнына іліп қойып, төсекте жатқан менің қасы- 
ма келіп, қисая кетті. Түрінде үрей бар. Үн 
қатпайды. Әлгі уһлеген дыбыстың қайдан шық- 
қанын таба алмай, соны ойлап жатқан сияқты. 
Шам сөнген жоқ. Мен де соны ойлап жатып 
ұйықтап кетіппін. 

“Түнгі болған жайды көршілерімізге айтып 

едік, әрқайсысы әр саққа жүгіртті. 

-- Ойбай, ол шайтан болғаны. 

-- Шайтан болғанда ол әрбір үйде көзге 
көрінбейтін жын болады дейді. Сол шығар. Ол 
кейде өзінен өзі сөйлейді, күледі, жылайды 
дейтін. Адам оңаша қалса басын айналдырып 
жынды етіп жіберетін көрінеді. 

Енді біреулер айдаладағы иесіз үйдің іші- 

нен түнде жарқылдап от шығатынын, 
дабырласа сөйлескен әлдебіреулердің 
түсініксіз сөздері шығатынын есіттік деп 
көпіре сөйлеп кетті. 

Күніне бір сөз естісең құлағың қал- 
қандай болады дегендей, кейбір жел- 
ауыздардың әлгіндей әңгімелерін есті- 
генде басым дың болып кетеді. Бұл сөзге 
тек мен ғана емес, апам мен көкем де 
иланып қалған көрінеді. Маған білдір- 
мей апама: 


-- Еркінжанды үйге жалғыз тастап 
кетуші болма,-- деп көкем үнемі айтып 
жүретін болды. Ал, мен болсам үйде 
жалғыз қалмайтын болдым. Кей кездер- 
де түнде ұйықтап жатып шошып, 
жылап оянамын. Апам мен көкем де 
қорқып, мені аймалай түседі. Мұның бо- 
рі үй перісінің жасаған ғаламаты деп, көкем үй- 
ді сатпақшы болды. Біреулермен бағасына да 
келісіп қойып еді. Бір күні екінші бір қалада тұ- 
ратын Кәрібай деген нағашым қыдырып келді. 
Ол қаладағы пеш салатын атышулы ұста бола- 
тын-ды. Біздің үйімізді мекендеген жын ту- 
ралы естігенде, әсіресе менің шошымалы бол- 
ғанымды, кәкемнің үйді сатамын дегенін 
білгенде мырс етіп күлді де: 

-- Пештеріңді жаңадан салдырып па едің- 
дер?- деп сұрады. 

ыс ортасы ауа, бұрынғы пеш тартпай қой- 
ған соң, бір пешшіге ақы беріп жақында ғана 
салдырған едік. Осыны айтқанда нағашым: 

-- Пешшіні ренжіткенсіңдер ғой тегі,-- 
деп балға мен шот сұрады. 

Пешшінің алған ақысын азсынып, көкеме 
ренжігені рас еді. Ал, оны нағашымның қайдан 
біле қойғанына мен таң қалдым. Сұрап едім: 

-- Қазір көресің, -- деп нағашым пештің 
мойнын бұза бастады. Біраздан кейін түтін 
жүретін пеш мойнының қуысынан-түбі ойылып 
сынған бөтелкені суырып алды. 

-- Міне жын болып уһлеп тұрған осы. 

Мен таң қалдым. Нағашым әбден түсіндір- 
генде ғана көзім :кеткендей болды. От сөнген 
кезде, пештің түтін жүретін жолымен үй ішін- 
дегі жылы ауаларды мұр:жа тартып алады екен. 
Осы кезде ауа әлгі бөтелкенің кішкентай мой- 
нына симай уһлеген дыбыс шығарады екен. 
Кейбір бөтелкенің мойнынан ызыңдап ән сары- 
ны шығатыны да болады екен. 

-- Кейбір қасақы пешшілер үй иесіне рен- 
жісе сондай бірдеңелерді әдейі істеп кетеді, -- 
деді нағашым. д 

Содан кейін уһлеген дыбыстың да үні өшті, 
мен де шошымайтын болдым. 


Мырзабен Дүйсенов, 


Шексіз, шетсіз көсіле жатқан кең дала- 
ның саз балшығын шалп-шалп кешіп жал- 
ғыз жаяу ілби басып келеді. Жолаушының 
жолына тосқауыл салып бөгегісі келгендей, 
жел де қатайып, қытымыр тартып, кәрлене 
түскен... Аспан да түнеріңкі. Әлде қайда 
жөңки көшкен ала бұлттың арасынан оқта- 
текте күркіреген дауыс естіліп, аспан көгін 
шақпақ оты қақ жарғандай болады. 

Жаяу - жалғыз. Дала-- кең.. Одан 
басқа тірі жан жоқ. 

Жолаушы жан-жағына үрейлене көз ті- 
геді. Алысқа, сонау бұлыңғыр тартқан көк 
жиекке дамылсыз тесіліп, қарауыл қара- 
ғандай болады... Ол неден тайсалды? Қай- 
дан шықты, қайда бет алды, белгісіз... 


Асау ікел саулап хаттап кетті сарнап, 
Аралап Сарыарқаны кезіп шарлап. 

ӘӘи салдым қырда отырып көкірек кернеп, 
Кім білсе желдің тілін соған арнап... 


дейді” ол күбірлеп. Сөйтеді де, ұзақ жолда 
серік болған өлеңін жадында сақтап қал- 
ғысы келгендей, әлгі шумақты қайта-қайта 
қайталайды. Алайда, ішті кернеп, сыртқа 
тепкен асыл сөздер, жолаушы көңлін жапан 
түзге жеткізгісі келгендей ақтарылады ке- 
ліп, төгіледі келіп: 


Еркіңді қу қайғыға берме, көңлім, 
Күйленіп бурынғыдай керне, көңлім. 
Қамығып, жабырқадың неге мұндай? 
Талпынып, көкке құлаш серме, көңлім. 


Қажыма, ер көңлім, бәрі де өтер, ФЕ 
Сан азап бір күнгідей болмай кетер. 
Қара түн басып тұрса алды-артыңды, 
Жарқырап ататын таң әлі-ақ жетер. 


дейді ол тағы да.- 

-- Ие, таң... Әділ де адал, еркін таң!-- 
дейді жігіт мөлдір қара көздерін көкке 
ТІГІП. 

Осы сәтте оның көзі сонадай жерде ет- 
петтей жатқан біреуге түсе кетті. Жігіт селт 
етті. Тапаншасын қалтасынан жалма-жан 
жұлып алды... Бұл кім? Дос па, дұшпан ба? 
Әлде жол торып, жалғызды зарлатқан қа- 
рақшы ма? 


- Кімсің, әй?!-- деді жігіт саңқ етіп. 

Жатқанда үн жоқ. Тек түйе шекпенінің 
етегі ғана асау желдің ырқына көніп, желп- 
желп етеді. 

Жолаушы сақтана басып, жатқаннын 
жанына жетіп барды. О, сұмдық!.. Басынав 
аққан қара қан аппақ сақалын жуып кет- 
кен қартаң кісі, тек кірпігі қимылдап, ессіз 
жатыр. Жаралы жанның мынадай бейшара 
халін көрген жігіт, жүрелеп отыра қалды 
да, шалдың басын сүйеп, аузына қар суы- 
ның бірнеше тамшысын тамызды. 

Әлден уақытта шал есін жиғандай 6о- 
лып, көзін ашты. Аса бір қайрат, "қажыма- 
ған күш бар еді осы қараста. 

-- Жүзің жылы бала екесің...-- деді ол 
тілі күрмеліп,- кімсін?.. 

-- Садуақаспып, әке! 

5 Мен... Мен.. Дүйсенбі деген бола- 
мын... Атаңа нәлет құзғындар қапысың та- 
уып, жайратып кетті ғой мені... Әттең осы- 
дан тірі қалсам... 

Шал онымен тірі қалған жоқ. Жігіт те 
оны тастап кете алмады. Жел азынаған қа- 
ра суық далада бірі елден безген, бірі за- 
па шеккен екі жан осылайша көрер таңды 
көзімен атырған-ды. 

-- Аманкелдінің сарбазы болған едім, 
балам. Тісін қайраған алаштар жазым етті. 
Ел деп еңіреген ер болсаң, кегімді қайтар 
менің? -- болды шалдың ақырғы сөзі. 

Ие, сонымен, азаттық жолында арла- 


лысқан тағы бір жан опат болды. Сарбазды 


сол жерге жалғыз “жерлеген Садуақас қа- 
быр басында ұҙақттұрды. 
і ОЛ Өөз-өзінен,-- 
Неткен жақсы есім бұл. Жаңа аптаның; ал- 
ғашқы, көш басы күні емес пе дүйсенбі?.. 
Таң атпай, күн шыға ма? Ескі, көнерген ап- 
та өтпей, дүйсенбі туа ма, сірә?.. Дүйсенбі... 
Осы мезетте айнала шатыр-шұтыр етіп, 
аспан қақ айырылғандай болды. Нөсер тө- 
ге жөнелді, жел асқына түсті.. Сонау бір 
көк жиектен нәзік сәуле күлім қақты... 
Бұл 1919 жылдың март айы болатын. 
Осыдан кейін көп ұзамай-ақ Сарыарқаны 


П 


жайлаған ел үйінде Дүйсенбі деген ақын 
жігіт пайда болды. Болашаққа сенімі мол, 
өршіл де жігерлі өлең жазған, өзі көркем, 
ІТТЕГЕГТІЕТІІ 


жүрген жері думанды: осы жігіт, қалың 
елдің сүйікті ұлына айналды. Оның: 


Табиғат өзгеше боп туған едім, 

Белімді жастан бекем буған едім. 

Халықтың қорлық көрген туын ұстап, 
2 Әділдік жолын іздеп куған едім.- 


өлеңі жігіт ойын, қайсар қайратын баяндап 
бергендей еді. 

Осы жігіт -- Омбы түрмесінен, Қолчак 
жендеттерінің қанды шеңгелінен қашып 
шығып, Дүйсенбі деген атпен жасырынып 
жүрген революционер -- ақын Сәкен Сей- 
фуллин еді. 

Бостандық таңы атып, Сәкен өз атына 
қайта көшкенімен де, ол бір кезде азапты 
(сапар жолында жолы түйіскен күрескер 
қартты есінен шығарған жоқ. Ақынның 
«Желқайықта», «Асығып тез аттандық», 
«Қырда» деген революциялық пафосқа то- 
ды/өлеңдері, баршаға мәлім. 

«Тар жол, тайғақ кешу» сияқты өміршіл 
шығарма берген аяулы ақын, ардақты аға 
бейнесін біздің жастар қастерлеп еске 
алады. 


Оразбек Бодықов. 


ПТЕТТНШІШІНІШЕТШНІ"ШПІТІИТҮӨИТІЗПҮПИПИИШТӨННҮНШНІЗТЕЗЗЦ ЕНІ 


АТЫМДЫ АТАМ 


Ел аузынан 


Бір күні Қожанасыр көршісінің атын сұ- 
рап мініп, мылтығын асынып, аңға шығып- 
ты. Түске дейін аң кездестіре алмапты да, 
шаршап-шалдығып бір елге жетіпті. Бұл ел- 
де үлкен той болып жатыр екен. Түске дейін 
тамақ ішпеген Қожекең, атын тойға келген- 
дердің аттарымен бірге байлай салып, та- 
маққа кірісіпті. Қожанасыр атқа мінерде 
оның түсіне қарамаған екен. Тамақтанып 
болған соң, өз атын көп аттың ішінен таба 


-- Осы күнге шейін саусақпен есептеуің 
ұят емес пе, баспен есептеу керек қой,-- 
дейді мамасы төртінші класта оқитын ұлы 
Озранкке. 

-- Оның дұрыс-ау, мама, бірақ басым 
біреу-ақ қой, бармағым он. 


-- Папа, горн сатып әперші. 

-- Онда сен дарылдатып құлаққа маза 
бермессің, ал мен жұмыс істей алмаспын. 

-- Жоқ, папа, мен сен ұйықтаған кезде 
ғана дарылдатам. 

алмай қалыпты. Бір кезде Қожанасыр, мыл- 
тығын жоғары көтеріп: 

-- Уа, халайық! Мен атымды атам, атта- 
рыңды алыңдар! -- деп айғайлайды. «Мынау 
өз атымен бірге, біздің де атымызды атып 
жіберер»,-- деп қорыққан ел, аттарын ше- 
шіп әкете бастайды. Жалғыз қалған атқа 
Қожанасыр қарғып мініпті де, кете беріпті. 


Жазып алған Сейтқасым Әбүутәлиев. 


ШТЕІы- ШЕТЕЛ ЮМОРЛАРЫ ; 


Бірде Альберт Эйнштейн, ауыр ойға шо- 
мып келе жатып, өзінің бір жолдасын кез- 
дестіреді. 

-- Кешке біздікіне келе қойыңыз. Біздің 
үйге бүгін профессор Стимсон келмекші 
еді,-- дейді сыпайы ғана. 

Жолдасы бұған таңырқап: 

-- Стимсон менмін ғой.-- дейді. 

-- Оның қажеті жоқ,- дейді Эйнштейн 
бұған мән бермей,-- сонда да келіңіз. 


Әке-шешесі ерте қайтыс болған Жарас 
өзінің досы Болаттікінде тұратын болды. 
Болаттың шешесі Нұрила апай Жарасты өз 
баласынан кем санамайтын. Бірақ, бір күні 
Болат пен Жарас болымсыз нәрсеге ерегі- 
сіп ұрсысып қалды. Ызаға шыдамаған Бо- 
лат: 

-- Біздің үйден кет, қу жетім,- деп 
салды. Содан былай қарай Жарас Болатті- 
кіне келуін тоқтатты... 5 

Оқу басталды. Жарас бірінші күні де, 
екінші күні де сабаққа келмеді. Жарастың 
сабаңқа келмеуі туралы ешкім тіс жарып 
ештеңе деген жоқ. Класс жетекшісі де «Жа- 
рас неге оқуға келмей жүр?» -- деп сұра- 
майды. Болатты осы жай кә- 
дімгідей ойландырды. Үйге 
келсе де, мектепке барса 


М, Хакімжанова. 


ңыр костюмі өзіне әдемі жарасады. Түйме 
сі ағытулы педжагінің ішінен таза көйлегі. 
нің омырауы түгел көрінеді. Бұрынғы ре- 
ніштің ұшқыны да қалмаған сияқты. Болат- 
ты қолтығынан алып: 

-- Менің ең жақын досым,-- деп жол- 
дастарына таныстырды. 

-- Енді біздің үйге барамыз,-- деп Жа- 
рас Болатты жетелей жөнелді. Бір көше ай- 
налысымен-ақ Болаттың көзі үлкен екі қа- 
тарлы үйге түсті. Спорт алаңында балалар 
доп ойнап жүр. Жарастарды үйге кіре бе- 
рісте үстінде ақ халаты бар, жылы жүзді 
мұғалима-тәрбиеші қарсы алып: 

-- Жарас, ауылдан келген Болат досың 
осы ма?:-- деді ол күлімдеп. 
Болат үнсіз төмен қарады. 
Тіпті, қысылғанынан терлеп 


да, Болаттың тынышы кетті. 
Міне, оқу жылының үшінші 
күні де өтті. Жарас жоқ. Бо- 
лат бір күні мектептен үйіне 
қарай келе жатыр еді, қо- 
лында конверті бар жеті 
жасар қарындасы Сәуле: 

-- Жарастан хат, Жарас- 
тан хат,-- деп алдынан жүгі- 
ріп шықты. Болат жалма-жан 
конвертті ашып оқи бастады. 
«Құрметті досым Болат! Ау- 
данда оқып жүрмін. Кіта- 
бымның барлығы түгел. Де- 
малыс күні біздің үйге келе- 
тін бол, күтем. Сәлеммен 
Жарас». 

Хатты оқып шыққан Бо- 
пат үнсіз ойланып қалды. 
«Ол жетім ғой. Кітапты кім 
әпермек, кімнің үйінде жүр ( 
екен?». Болат не де болса 


есес есет 


РАЙХАН 
Келсе Райхан мектептен, 
Әтектеп киімін іледі. 
Өтектеуді үйреткем, 
Оны жақсы біледі. 
Ерте тұрып жуынып, 
Киімін дайын киеді. 
Шашын тарап, лентасын, 
Өзі байлай біледі... 
Әттеген-ай, Райханның 
Салақтығы да жетеді. 
Күнде соны айтамын, 
Күнде ұмытып кетеді. 
Сабағын оқып болған соң, 
Сумкеге жинап салмайды. 
«Салдың ба%»-- деп сұрасам, 
«Салдымэ,- деп мәні алдайды, 
Есіктен шыға бергенде, 
Ұмытқан затын біледі. 
Алуға қайтып келгенде, 
Үндемей ғана күледі. 
Мен де үндемей қараймын, 
Ол да зыта жөнелер. 
Өтіп жатыр талай күн 
Сәулеге ол. қашан теңелер!!! 


те кетті. Өзінің «Жетім деге- 
нін айтқан шығар» -- деген 
ой Болатты қатты мазалады. 
Бірақ мұғалима да, Жарас- 
тың жаңа достары да әзірге 
сыр бермейді. Бәрі жалпаң- 
дайды. Жарастар тұратын 
бөлмеге келгенде де бар- 
лық балалар Болатты құр- 
меттеп қарсы алды. «Жарас- 
тың досы келіпті!» -- деп 
есіктен сығалаған қыздар- 
дың да сөзін Болат естіп 
отырып, қысыл- 
ды. Жарасты жетім деп бе- 
кер айтқан екем деп мұңай- 
ды. Сәлден кейін ме 
мұғалима көрді ме: 

--- Қазір барлығымыз ки- 
но көруге барамыз. Жарас, . 


өзінен-өзі 


ағы 


аудан орталығына барып Жараспен кез- 
десуге бел байлады. 

Сембі күні сабағын әзірлеп алды да, де- 
малыс күні аудан орталығы қайдасың “дәп 
тартып отырды. Автобус тоқтайтын жерде 
Болатты Жарас екі жолдасымен күтіп алды. 
Өзі тым өзгеріп кетіпті. Ақ көйлектің жаға- 
сын педжагінің сыртына қайырған. Қарақо- 


досыңды ертіп жүр,- деді. Манадан бері 
үнсіз тұрған Болат ауыр күрсініп, Жарастың 
қолынан ұстай алды да: 

<- Сен жетім емессің, мені кешір,-- де- 
ді дірілдеп. Мұғалима да, балалар да Бо- 
паттың бұл сөзіне қатты таңырқасты. 


3. Бозымбенов. 

ЛЕНИНДІК СЫЙЛЫҚТЫҢ ЛАУРЕАТТАРЫ 


КӨРКЕМ 06ЗДІҢ ЗЕРГЕРІ 


Мұқанның алдынла отырған жиені Ділдәр. 
Суретті түсірген Қ. Мұстафин. 


1 


Көктем.. Қеріліп. жатқан кең дала. 
Алыста сағым шалған Шыңғыс тауы мұнар- 
тады. Талай ғасырдың куәсі болған кәрі 
тау бейне бір шаршағандай сұлық, үнсіз 
жатыр. Бағанадан бері қыр басында тұрған 
сұңғақ бойлы, қара торы бала сол жаққа 
қадала қарап қалыпты. Міне, көктемнің 
жаймашуақ лебін өздерімен бірге ала кел- 
гендей көк әлемінде бір топ аққу ұшып ба- 
рады. Жаңағы жас баланың бар ынтасы ен- 
ді соларға ауды. Қүс төресі -- кербез аққу- 
лардың сыңқыл қаққан әсем үні оны тәтті 
бір ойға батырғандай, әлдеқандай бір бей- 
таныс қиял дүниесіне ынтықтыра тартқан- 
дай. Ол әлі де жым-жырт, үнсіз... Көк шал- 
ғынды өзекті айнала қонған ауылдың орта 
тұсындағы ақбоз үйден толық денелі, ақ 
сақалды қарт адам шықты. Ол қыр басын- 


14 


да тұрған балаға қарап баяу дауыстап әлде 
не деді. Бірақ бала естімеді. Оның көзі жа- 
нағы аққулар ұшып, ұзап кеткен жақта. 
Осы тұрған қалпында ол ештеңені байқар 
да, сезер де емес. Дәл осы сәтте оның есіне 
әжесі айтатын қызық ертегілердегі пейіш- 
тің сайрауық құстары келіп түсті ме, кім 
білсін?! Жаңағы қарт жас баланың ту сыр- 
тынан қарап, риза болғандай үнсіз күледі. 
Немересінің сыпайы мінезіне, байыптылығы- 
на ол да тоқмейілдік еткендей. Ол баланың 
жанына келді де, оны арқасынан қағып, ба- 
сынан сипап қасына отырғызды. Сөйтті де, 
қарт өзімен бірге ала келген бір қолжазба- 
ны ашнп, оқи бастады: 


Жасымда ғылым бар деп ескермедім, 
Пайдасын көре тұра тексермедім, 

Ер жеткен соң түспеді уысыма, 
Қолымды мезгілінен кеш сермедім. 
(Баламды: медресеге біл деп бердім, 
Қызмет қылсын, шен алсын деп бермедім. 


Дәл осы жерге келгенде қарт қағаздан 
көзін алды да; қасындағы балаға байыппен 
барлай қарады. Ұлы ақынның өнегелі сөзін 
оған өсиет етіп айтып тұрғандай. Бұлар -- 
Абайдың замандасы және оның ақындық 
өнерін ардақ тұтушы Әуез бен оның неме- 
ресі жас бала :Мұхтар еді. Алғаш ауылдық 
мектепте, кейін Семей қаласындағы мүға- 
лімдер дайындайтын семинарияда оқыған 
шақтарда да Мұхтар атасы Әуез оқып бер- 
ген осы бір ойлы сөздерді ешуақыт жады- 
нан шығарған емес. : 


ПІ 


Атасының Абай өлеңдерін қайта-қайта 
оқып беретіні “босқа кетпеді. Ұлы ақынның 
жырлары жас баланың бойында әдебиетке 
деген құштарлық сезімін оятқан екен. Оныц 
да өлең жазғысы келді. Бірақ ол өлең емес, 
әңгімеден бастады. Бұл Мұхтардың Семей- 
дегі бес кластық қалалық училишеде оқып 
жүрген кезі еді. Орыс тілі мен әдебиетінің 
мұғалімі Василий Иванович Попов шәкірт- 
теріне «Менің өмірімде болған оқиға» деген 
тақрыпқа шығарма жаздырады. Мұхтар 
осы ұстазының тапсыруымен жазған шы- 
ғармасын «Дауыл» деп атайды. Мұнда ол 
өзі көзімен көрген бір оқиғаны: далада қат- 
ты дауыл тұрып, киіз үйлерді құлатып кет- 


кенін баян етеді. Попов шәкіртінің шығар- 
масын оқып шыққаннан соң оның ойының 
ұшқырлығына, тілінің көркемдігі мен бай- 
дығына разы болып, оған өте жақсы баға 
береді. Жалпы, жас Мұхтардың әдебиетпен 
әуестенуіне Поповтың көп септігі тиеді. 
«Мен Василий Ивановичке өте-мөте қарыз- 
дармын,- деп еске алады М. Әуезов,- ол 
менің бойыма орыс әдебиетіне деген зор 
сүйіспеншілік дарытты, батыс классикасы- 
мен таныстырды». 


5 ІП -- 


Мың тоғыз жүз он жетінші жылдың жа- 
зы. Шыңғыс тауының бөктеріндегі Ойқұ- 
дық деген жерді жағалай қонған ауыл. Со- 
лардың ортасындағы үлкен ақ үй Абайдың 
әйелі Әйгерімдікі. Үйдің айналасы толған 
адам. Әрлі-берлі асығып жүрген жандар. 
Абайдың немере қыздарының бірі ұзатыл- 
мақ екен. Жүрт соған жиналыпты. Бұл күн- 
ті жиын әдеттегі қыз ұзату тойынан гөрі 
басқарақ сияқты. Жабығы түрілген үлкен 
үйдің төр жағына жұрттың бәрі анталай 
көз тігеді. Жастар жағы көз алдында бо- 
лып жатқан оқиғаны қызық көріп тамаша- 
даса, қарттар ара-кідік ауыр күрсініп қо- 
йып, үнсіз жас төгеді. Олар халық арасына 
аңыз болып таралып кеткен, арманда өткен 
екі жас-- Еңлік пен Қебектің аянышты ха- 
дін осы сәтте өз көздерімен көріп отырған- 
дай. Өйткені, ауылдың сауыққой жастары 
қойған «Еңлік -- Кебек» пьесасы оларға 
дәл осындай әсер етті. Дала өмірі үшін то- 
сын бұл жәйді ойлап тапқан Да, Еңлік пен 
Кебек туралы пьеса жазған да -- сол кезде 
Семейде оқып жүрген жерінен ауылға келіп 
демалып жатқан жас талап Мұхтар бола- 
тын. Болашақ жазушының шын мәнісіндегі 
творчестволық жолы осылай басталды. Со- 
дан бері ол төрт роман, жиырмадан аса 
пьеса, ондаған повестер мен әңгімелер, көп- 
теген ғылыми зерттеу еңбектерін жазды. 
Олардың ішінде «Абай», «Абай жолы» ро- 
мандары, «Түнгі сарын», «Шекарада», 
<Сын сағатта», «Айман -- Шолпан», «Қобы- 
ланды» пьесалары жұртшылық арасында 
кеңінен мәлім. 

М. Әуезовтың «Көксерек» повесін, «Бүр- 
кітші», «Жетім» атты әңгімелерін үлкендер- 
мен бірге балалар да қызыға оқиды. Бұл 
шығармалардың балалар үшін өмір таны- 
тушылық маңызы зор. 


1У 


Жазушының ең көлемді, нағыз күрделі, 
аса нәрлі шығармасы -- оның Абай туралы 


романдары. Абайдың өмірі мен творчество- 
сын зерттеп, материал жинаумен, ол жа- 
йында көркем шығармалар жазумен 
М. Әуезов отыз жылға тарта уақыт бойына 
шұғылданды. 

1937 жылы Пушкиннің қайтыс болғаны- 
на жүз жыл толуы қарсаңында республика- 
ның әдеби журналдарында М. Әуезовтың 
«Татьянаның қырдағы әні» атты шығарма- 
сы жарияланды. Бұл-- Абай туралы бола- 
шақ романның бір тарауы еді. Содан бері 
жазушы ұлы ақынымыз Абай жайында үл- 
кен-үлкен төрт кітап жазды. 

Бірінші кітап бала шәкірт Абайдың қа- 
ладағы медреседен туған аулына қайтып 
келе жатқан сапарын суреттеуден бастала- 
ды. Жазушы Абайдың балалық кезін, жі- 
гіттік шағын, ел ағасы болған уақытын, 
оның бүкіл өмірлік жолын кеңінен сурет- 
тейді. «Абай», «Абай жолы» романдарында 
қазақ халқының жартығасырлық өмірінің 
шынайы көріністері бар. Абайдың ақынды- 
ғын, оның өз халқын өнер-білімге, мәдениет- 
ке үндеген еңбегін, орыстың озық ойшылда- 
рымен достығын жазушы әсерлі, тартымды 
бейнелеген. 

Абай туралы романдар ұлы ақынның 
қайтыс болуын суреттеумен аяқталады. Бі- 
рақ ол өзі баулыған буынның, өз халқының 
жаңа заманға қарай беттеп бара жатқаны- 
на және олардың соны көретіндігіне кәміл 
сеніп кетеді. 2 2 

Қазақ жазушылары шығармаларының 
ішінде басқа халықтар арасында ең мол та- 
ралғаны-- М. Әуезовтың Абай туралы ро- 
мандары. Олар орыс тілінде он бес рет 
шықты, латыш, тәжік, өзбек, украин, Лит- 
ван, қырғыз, ұйғыр, түркмен, азербайжан, 
армян, татар тілдерінде басылды. Ал, ше- 
телдерде оны чехтар, немістер, болгарлар, 
албандықтар, румындар, венгерлер, словак- 
тар, поляктар, қытайлар, ағылшындар, 
француздар, түріктер өздерінің ана тілде- 
рінде оқиды. Роман үнді тіліне де ауда- 
рылды. 

Таяуда «Абай» романы Қанадада басы- 
лып інықты. Баспаның «Сіздердің түңғыш 
қазақ авторыңыз» деген оқушыларға ар- 
налған жарнамасында былай деп жазыл- 
ған: 

«Оқушыларымыз, сіздерге қазақтың 
ұлы ақыны Абай туралы ағылшын тілінде 
шыққан ғажайып романның бірінші басы- 
луын мақтанышпен ұсынып отырмыз. 


Өзгеге көңлім тоярсың, 
Өлеңді қайтіп қоярсың... 

“Деп жалынды жыр жазады екен ақын. Аб- 
зал жанды ақынын халқы ұйып тыңдаса 
керек. Қазақ дегеніңіз қандай ержүрек, нет- 
кен кең пейіл, өнерлі халық. Бұл туралы бұ- 
рын-соңды мардымды- ештеңе білмегенбіз. 
Халық өмірі жан толқытарлықтай жақсы 
суреттелген, көркем кестеленген «Абай» ро- 
маны арқылы сіздер қазақ өмірімен таны- 
сасыздар». --- 

“Мұхтар Әуезов өзін мәпелеп өсірген, тәр- 
биелеген халқының даңқын бүкіл әлемге 
осылайша таратты. 

1949 жылы М. Әуезовке «Абай» романы 
үшін бірінші дәрежелі Сталиндік сыйлық 
берілді. Ал биыл Абай туралы төрт томдық 
эпопеясы үшін жазушы Лениндік сыйлық- 
тың лауреаты атағына ие болды. 


(2 


Әуезов үлкен жазушы ғана емес, соны- 
мен бірге көрнекті қоғам қайраткері де. 
Ол -- Қазақ ССР Ғылым академиясының 
академигі, Қазақ ССР Жоғары Советінің 
депутаты, бейбітшілікті қорғаудың советтік 
комитетінің мүшесі, Лениндік сыйлықтар 
комитетінің мүшесі. 

Ол Чехословакияда, Германияда болып, 
өз романдарының оқушыларымен кездесті. 
Индияға барып қайтып, ол жайында очерк- 
тер кітабын жазды. Жазушы Япония мен 
Мысырға да барып қайтты. Өзі болған ше- 
телдерде М. Әуезов ссвет дәуірінде қайта 
туған қазақ халқының жаңа өмірі, жарқын 
тағдыры жайында айтады. 

Тек сонғы жылдардың өзінде М. Әуезов 
дүние жүзінің көптеген белгілі коғам және 
мемлекет қайраткерлерімен танысты. Олар- 
дың ішінде Индияның премьер-министрі 
Джавахарлал Неру, ағылшынның көрнекті 
қайраткері Моника Фелтон, түріктің атақты 
акыны Назым Хикмет, неміс жазушысы Ан- 
на Зегерс, француз жазушысы Луи Арагон, 
қытайдын үлкен ғалымы әрі ақыны Го Мо- 
жо және басқалар бар. Сөйтіп, М..Әуезов 
өзінін жазушылык еңбегімен де, қоғамдық 
қызметімен де халык игілігіне, бейбітшілік 
ісіне өз үлесін қосуда, 

Москва. Кремльдің үлкен сарайының 
кең залы. Орта Азия республикалары мен 
Қазақстанның еңбекте үздік шыққан өрен- 
деріне, жазушылары мен мәдениет қайрат- 
керлеріне үкіметтік наградалар тапсыруға 
арналған салтанатты жиналыс. Міне, сах- 
наға қазақ жазушысы Мұхтар Әуезов шық- 
ты. СССР Жоғарғы Советі Президиумының 
Председателі Қ. Е. Ворошилов М. Әуезовке 
«Еңбек Қызыл Ту» орденін тапсырып тұрып 
былай деді: 

«Сіз өз халқыңыздың ұлы халық екенді- 
гін көрсеттіңіз, сіз оның даңқын шығарды- 
ңыз және бұдан да артық даңққа бөлейсіз 
Деп сенемін. Абай туралы, өзіңіздің ұлы 
халқыңыз туралы сіздің еңбегіңізді бүкіл 
Отан біледі». Бұл -- үлкен жазушымыздың 
еңбегіне берілген лайықты да әділ баға еді. 
Шындығында да, М. Әуезовтың романдары 
бүкіл ұлан-байтақ Отанымызды мекендеген 
бауырлас, досжар халықтардың ең бір сү- 
Йіп оқитын шығармаларына, олардың руха- 
ни серіктеріне айналып кетті. Олар өздері- 
нің дән разы пікірлерін, ықлас сезімдерін 
баспа бетінде де, жазушының өзіне тікелей 
де білдіріп жатады. Алғыс сезіміне толы 
мұндай хаттарды жазушы жүздеп, мыңдап 
алады. Сол хаттардың бірінің авторы- 
Нина Михайловна Чернышевская, ұлы де- 
мократ, асқан ойшылдың немересі. 

«Аса кадірлі Мұхтар Омарханұлы! 

Сіздің «Абай» атты тамаша кітабыңыз- 
ды терең толқынған сезіммен оқыдым. Қа- 
зақ халқының ізгі де талантты, өршіл пер- 
зентінің сіз жасаған срлік бейнесі совет 
жастарын тәрбиелейтін және шынықтыра- 
тын болады. Н. Г, Чернышевскийдің неме- 
ресі-- менің осы бір әсем, терең патрио- 
тизмге толы, шабытты кітабыңыз үшін шы- 
найы алғысымды қабыл алыңыз»,-- деп жа- 
зады ол. 

Өзінің ғажайып шығармаларымен, та- 
маша еңбегімен жазушы жекелеген оқушы- 
лардың ғана емес, бүкіл елдің, тұтас халык- 
тың шын алғысына, мөлдір махаббатына 
бөленді. Дер шағына келген жазушы бола- 
шақта да көптеген. кесек, көркем шығарма- 
лар жазып, туған халқының даңқын шыға- 
ра бермек. 5 


Айқын Нұрқатов. 


Филология ғылымынын кандидаты, 


СУ АСТЫНДАҒЫ АЙҚАС 


Жаз айының бір күнінде біз, Сыдық екеу- 
міз, теңіз жағасында қармақ салып отырдық. 
Түс ауғанына қарамастан, күн ыстық еді. Ұшпа 
бұлттар бірінен соң бірі күн көзін көлегейлеп, 
теңіз бетін көлеңкесімен қарақошқыл түске ен- 
гізіп, жылжып өте шығады. Жағадан ескен баяу 
самал теңіз бетіне болар-болмас қана әжім 
енгізіп, бейнебір жаюлы жатқан көк жібек ора” 
малша толқытады. Теңіздің жағаға жақын шеті 
тұп-тұнық болып мөлдіреп, су асты ап-анық 
көрініп тұр. Теңіз бетіндегі бұл тыныштықты 
әлдекім тас лақтырып :кібергендей-ақ суды 
шолп еткізіп шоршып ойнаған балықтар ғана 
бұзып кетеді. Бұл олардың су бетіне қонған ма- 
са-шыбынды қағып жеп жүргендегісі еді. Міне 
сондықтан да олар сенің қармағыңдағы жеміңе 
қарамай, оның тап түбінен бірін-бірі қуалап 
өте шығады. Мұндайда өкінесің де қармағың- 
ды судан суырып алып, тереңге қарай, қашық- 
тау лақтырып жіберіп отыра бересің. 

Бір уақытта ұзындығы екі қарыстай алашұ- 
бар шортан құйрығын анда-санда бір қозғап- 
қозғап қойып, біздің қармағымыздың тұсынан 
өтіп бара жатты. Гап сол кезде аяғын тарбаң- 
датқан бірдеме шалаудың (теңіз өсімдігі) ара- 
сынан шыға келді де, шортанды бас салды. 


Сол-ақ екен, шортан бүктеле кейін қайыры- 
лып, аузын арандай ашқан күйінде оған тап 
берді. Содан кейін су асты опыр-топыр не 60- 
лып, не қойғанын біле алмадық. Бірақ су асты- 
ның тынымсыз шалпылдап лайлануы үлкен ай- 
қастың болып жатқанын білдіріп-ақ тұрды. 

Мен бас киімімді лақтырып ұрып, суға 
сүңгімекші бола бергенімде, Сыдық шап беріп 
белімнен құшақтап алды да: 

-- Тұра тұр, байқап көрейік! -- деді. 

Су астындағы айқастың немен бітерін асыға 
күтіп, үңіле түсудеміз. Үш-төрт минут шама- 
сы өткен кезде, су астындағы шалпыл бірте- 
бірте бәсеңсіп барып тынды да, су бетіне: он- 
датрдың өлімтігі қалқып шыға келді. Сыдық 
ондатрды судан көтеріп ала берді де: 

-- Міне қызық! -- деді. Бізді таң қалдыр- 
ған -- ондатрдың тамағынан тістеп судан ілесе 
шығып келе жатқан шортан еді. 


Ондатр әлгінде шалаудың арасынан шыға 
келіп, шортанды құйрығынан бас салған кезде, 
шортан оның тамағынан қышқаштай қадалып 
алып, айырылмаған екен. Ондатр шортанға тие- 
рін тисе де, одан құтылу үшін көп әрекет жаса- 
ған көрінеді. Шортанның денесіндегі айғыз- 
айғыз ізі аңғартыпғақ тұр. Су жыртқышы 
Шортан да тістеген еріне кенедей қадалып, 
бәріне де шыдап бағыпты. Ал, су астында бес 
минуттан артық уақытқа шыдай алмайтын он- 
датр демі бітіп, тұншығып өліпті. 

Сыдық шалажансар жатқан шортанның қаз 
рысып қалған жағын шаққа дегенде жазып, 
ондатрды босатып алып: 

-- Бұл өзі балық жейді деуші еді, рас екен- 
ау! -- деді оны айналдыра қарап тұрды да.- 
Бірақ әлі де өмір тәжрибесі аз, жас ондатр 
екен. Болмаса, су қасқыры -- шортанға жолар. 
ма,- деді. 

Ондатрлар майда балықтарды -жейді деген- 
ді мен балықшылардан бұрын да талай есіткен- 
мен, нанбайтын едім. Бұл сөздің растығына су 
астында болған осы айқастан кейін ғана сенетін 
болдым. 


Шабақ Мұхамеджанов. 

АШҚАРАҚ 


Жентек-жентек май салды 
Сумкасына. 

Ұмытпады құрт-та алды, 
Булкасын да. 

Тоңазыған ет сонда 
Кесек-кесек, 

Алма деген көп онда 
Керек десек. 


Мектепке барғаннан соң 
Есіне апты -- 

Кітабының көбісі 

Үйде қапты. 


«СПОРТШЫ» 


Әділбек әр шыбыққа, 

Күш көрсетті сындырып. 
Дейді дағы: «Шыныңқам!» 
Жүрді ылғи бүлдіріп. 


Үзілістің кезінде 

Соғып өтті оқыс кеп, 

«Бұл не!» -- деп ем, 
өзімді 

Түйіп кетті «Бокс!» -- деп. 


«Қой!» -- дегенге көнбеді, 
«Қой!» -- дегенді сүймеді. 
«Штангистпін мен!» -- деді 
Парталарды сүйреді. 


Көтерем деп партаны, 
Жығылып қап ақыры, 

Сия үстіне төгіліп, 

Болды аймандай «батырың». 


Жәнібек Кәрбозин. 


Туристке кеңес 


Қазір, жыл мезгілінің еңбір тамаша мау- 
сымы. Шілденің маужыраған күміс күні нұр 
сәулесін жер бетіне мейірлене төгіп тұр. 
Тіршілік атаулы түгел жадырап, жан-жануар 
аунап-қунап, рақатқа батуда. 

Жорықтың дәстүрі сендерге мәлім. Жо- 
рыққа не қажет екенін, нендей жабдықтар- 
ды алып шығуды сендер жақсы білесіңдер, 
балалар! Сол қажетті жабдықтардың біреуі 
жорық дәптері ғой. Кәнекей, осы дәптер 
бәріңнің де қолдарыңда бар ма? Әрине, бо- 
луға тиіс. Оны еш уақытта естен шығармау 
керек. 

Дәптер! Бұл саған аса қажет, жас ту- 
рист! Сен, кейде бір күндік, яки үш күндік, 
немесе бір апталық, кейде, тіпті онан да көп 
мерзімдік жорыққа шығасың. «Жүрген аяқ- 
қа жөргем ілінеді» дейді қазақ мақалы. 
«Көрмеген жердің ой-шұңқыры көп», «Жү- 
ре-жүре көсем боларсын, сөйлей-сөйлей 
шешен боларсың» деген сияқты, жол жайын- 
да толып жатқан мақал бар. Мінекей, жолға 
шыққанда сен талай елді, талай жерді көре- 
сің. Әртүрлі адамдармен кездесіп, кеңесе- 
сің. Туған өлкеңнің табиғатымен, тарихымен 
танысасың. Міне, осы жолда сенің ең жақ- 
сы серігің күнделік, жорық дәптері болып 
табылады. Жолшыбай көрген-білгеніңнің, 
естігеніңнің бәрін осы дәптерге жазып 
отырғаның жөн. 

Ең әуелі бұл дәптерге өзіңнің жорыққа 
нендей мақсатпен шыққаныңды, қайда ба- 
ратыныңды, оған Қалай жететініңді, қашан 
қайтып оралатын мезгіл шамаңды анықтап 
жазып қой. Күнделікке кез келген нәрсенің 
бәрін бірдей тізе бермей, байқаған, аңдаған 
байымдауларыңның басты-бастыларын ғана 
жазып отыр. Сенің қандай тамақ ішкенің, 
жолшыбай аяғыңды сулап алғаның ешкімге 
қажет емес. 

Ленинград маңындағы бір пионер лаге- 
рінің пионерлері жорықта мынадай күнде- 
лік жасапты: 

19 июль. Үш күндік жорыққа шығамыз. 
Совхозда жұмыс істейміз, басқа лагердің 
балаларымен футбол мен волейбол ойнай- 
мыз. Қара өзеннің жағаларын зерттейміз, 
ең соңында, азимутпен бұрын көрмеген то- 
ғайдың ішін кеземіз. Тезірек жолға шықсақ 
екен... 


долсбн 


20 июль. Таңертең ерте тұрып совхоз да- 
ласында картоп егісінің түбін шабықтадық. 
Балалардың бәрі ынтасымен жұмыс істеді. 
Бірақ, пионерлердің кейбіреуі картоп ша- 
бықтауды білмейді екен. Енді олар да үйе 
ренді... 

Күнделіктің соңғы бетінде: «Бүгін ең 
соңғы түн. От жағып отырмыз. Ертең қайта- 
дан өзіміздің лагерге барамыз... Жорықта 
біз көп нәрсені үйрендік, талай қызықтарды 
көрдік, бәрінен бұрын, өзіміз бір-бірімізбен 
бір кісідей достасып алдық. Осы саяхатқа 
шыққанымызға бәріміз де қуандық...» 

Мінекей, күнделікті, жалпы алғанда, осы 
тұрғыда жасау керек. 

Әсіресе, Қазан, Чапаев қалаларындағы 
мектеп пионерлерінің ұлы көсеміміз Влади- 
мир Ильич Лениннің туған, болған жерлері- 
не саяхат жасағандағы күнделік дәптерлері 
өте қызық. 

Ал, сен атақты саяхатшы, сүйікті жазу- 
шы Владимир Клавдиевич Арсеньевті біле- 
сің бе, жас турист! Оның есімін сен білуге 
тиіссің. «Дерсу Узала» деген тамаша кітап- 
ты оңыған боларсың. Ол осы кітаптың авто- 
ры. Егерде, бұл кітапты оқымасаң, кітапха- 
наңнан алып, міндетті түрде оқып шық. 

Приморскі: өлкесі, Чугуев ауданындағы 
Кокшаровка деревнесіндегі мектеп пионер- 
лері сол атақты саяхатшы Арсеньевтің жүр- 
ген жолымен жүріп, көп жаңалықтарды 
ашқан, көрген-білгендерін күнделік дәптер- 
леріне жазып отырған. 

Мұның бәрі саған үлгі, жас турист! Сен 
жорыққа шыққанда еліміздің атақты адам- 
дарымен, Совет өкіметін орнатушы қарт ре- 
волюционерлермен, азамат соғысының 
жауынгерлерімен кездесесің. Революция 
жолында, Отан қорғау жолында ерлікпен 
қаза тапқан ерлерге орнатылған ескерткіш- 
терді көресің. Оларды білетін жергілікті 
адамдармен тілдесесің. Талай-талай еңбек 
ерлерімен -- даңқты малшылармен, озат 
шахтерлермен, тәжрибелі аңшылармен, та- 
ғы тағылармен кеңесесің. Олардың айтқан 
қызық-қызық сөздерін жазып алу үшін жан 
серігіңді ұмытпа. Ол серігің -- жорық дәп- 
тері. Жорық дәптері пионерлік жақсы істер- 
дің куәсі болады. 

Бір күні Ермек мектептен түйме қадау- 
ды үйреніп қайтты. Япыр-ау, бұрын неғып 
байқамаған. Түйме қадау оңайдың оңайы 
екен ғой. Инеге жіпті сабақтап, ұшын түйін- 
дейді екен. Қиімнің екі өңірін қаусырып, 
түйме қадайтын жерді межелеп алады екен. 
Сосын түйменің көздерінен инені әрлі-берлі 
өткізе берсе, іс бітіп жатыр екен. 

Түс кезі еді. Ермек үйіне көңілді келді. 
Келген бойда ойнап жүрген төрт жасар қа- 
рындасын қасына шақырып алды да: 

-- Сен білесің бе түйме қадауды? -- 
деді. 

-- Жоқ;- деді қарындасы басын шай- 
қап,-- сен білесің бе? 

-- Білем, үйретейін бе саған да? 

-- Үйрет! 

-- Әкел ендеше пальтоңды. 


Маржанның 
пальтосы бар еді. Жүгіріп барып, төргі үй- 
ден алып келді. Түймелерінің бәрі орын- 
орнында. Үзілгені жоқ. Басбармақтай қа- 
ракөк түймелер жұтып қоятындай жылтыл- 
дап түр. Ермек қарындасының пальтосын 


мақталы, қара масаты 


алдыруын алдырса да, не істерін білмей, 
бір сәт ойланып қалды. «Қиып тастап, қай- 
тадан қадап берсем бе екен?» Бұл ойы өзі- 
не ұнап кетті білем: 

-- Тез, Маржан, қайшы 
асықтырып. 

Қарындасы тымп-тымп жүгіріп, қайшы- 
ны да жеткізді. Ермек көк жұлған лақтай, 
өткір қайшымен түймелерді біртіндеп бырт- 
бырт қия бастап еді. Маржан шыдап тұра 
алмады. Киіміне жаны ашып: 

-- Үзбе түймемді! -- деп баж етті. 

-- Тұра тұр, қызық болады,-деді Ер- 
мек, пальтоға жармасқан қарындасының 
қолын қағып. 

-- Не қызық? 

-- Қазір.. қазір қадап берем қайта- 
дан.- Маржан көнді. Ермек. қарындасын 
оған-бұған жұмсап отыр. 

-- Ине әкел! Жіп әкел! 

Маржан мамасының оны-мұны салатын 
қобдишасын сол күйінде көтеріп келді. 
Қобдишада жіп те, ине де бар екен. Жұды- 
рықтай төккен жіпке шаншулы тұрған ине- 
ні алып Ермек: 

-- Маржан, мә, сабақта.-- деді. 

Маржан көршідегі кемпірге талай рет 
ине сабақтап бергені бар-ды. Қиналған 
жоқ, көзді ашып жұмғанша сабақтады да 
тастады. 

-- Міне, қара,- деді Ермек, инені қо- 
лына алып. 

Маржан қадала қарап тұр. Ермек таң- 
қы мұрнын қос-қосынан тартып, пысылдап, 
терлеп-тепшіп қадап жатыр. Бір кезде ол 
сұқ саусағына ине шаншып алды. Бірек, 
сыр берген жоқ. Қарындасына сездірмеймін 
деді ме, қабағын шытса да, дыбыс шығар- 
май, шыдап бақты. 

Түймелер орын-орнына қадалып болды. 
Ермек масаттана жымиып: с 

-- Үйрендің бе? -- деді қарындасына. 

Маржан бас изеді. 

Тамақ ішіп сабақ әзірлеп болғаннан ке- 
йін Ермек тағы тыныш отырған жоқ. Түйме 
қадау қызық, ермек сияқты. Енді ол шкаф- 
ты ашып, папасы мен мамасының киімдерін 
аударыстырды. Үзілген түйме болса, қадап 
қоймақ еді. Бағына қарай, папасының қа: 


әкел! -- деді 


ракөл жағалы, сұр пальтосының оң өңірі- 
нен бір түйме үзілген екен. Күшпен жұлын- 
ған болуы тиіс, үзілген жіп тұлымданып 
түр. «Қадап қояйыншы» -- деді Ермек қуа- 


МӘДЕНИЕТ 


ТТТ тш ш 


ЖАРШЫСЫ 


нып, ол қадайтын түйме таба алмады. Со- 
сын, көп бас қатырған жоқ, өзінің жеңінен 
бір түймені үзіп алып, қадай салды. 

Кешкілік ол, жұмыстан оралған папасы 
мен мамасының алдынан жүгіре шықты. 

-- Түйме қадауды үйрендім мен,- деді 
көзі күлімдеп. 

-- Айналайын, ақылдым! -- деді мама- 
сы бетінен сүйіп. - 

-- Азамат бопсың ғой онда,- деп папа- 
сы қуанды. 

-- Менің түймемді қадап берді,- деді 
Маржан ағасын мақтап. 

-. Қайдағы түйме?!-- деді 
елеңдеп. 

Маржанның киіміндегі түймелер тегіс 
қадаулы болатын. «Сірә, үзіліп қалып, со- 
сын қадап берген ғой» деп ойлап еді. Мар- 
жан пальтосын алып жетіп келді. Көріп 
еді, түймелер түгелдей орнында. Бірақ, 
ак жіппен қадапты, Қабағын түйіп: 

-- Осы ма қадағаның. Жетістірген 
екенсің. Қара пальтоға ақ жіппен түйме 
қадағаны несі? - деп кей бастап еді. Мар- 
жан қарап тұрмай, тағы бір нәрсені шы- 
ғарды. Ы 

-- Папамның пальтосына да қадады. 

Папасы өзінің пальтосына қадаған Ер- 
мектің кішкене түймесін көріп жымиды да: 

-- Бұған не айтасың? -- деді. 

Не айтсын, күліп жіберді мамасы да. 


мамасы 


Нәсіреддин Сералиев 


(Ыбырай Алтынсариннің қайтыс болғанына 70 жыл). 


Қазақ балаларына арналып жазылған ең 
алғашқы кітап бұдан сексен жыл бұрын, яғ- 
ни, 1879 жылы жарыққа шыққан еді. Оның 
бірінші беті: 

Кел, балалар, оқылық! 


Оқығанды көңілге, 
Ықыласпен тоқылық) - 


деп басталатын әйгілі өлеңмен ашылатын. 
Халқымыздың мәдениет пен экономика жа- 
ғынан мешеу кезінде туып, бірнеше ұрпақ» 
тын озық тәрбие мен өрісі кең білім алуына 
көп жәрдемін тигізген бұл аса қымбат кі- 
тап -- қадірлі атамыз Ыбырай Алтынсарин- 
нің кітабы еді. : 

Ыбырай Алтынсарин 1841 жылы Тобыл 
өзенінің бойында, Қостанай қаласынан үш- 


төрт шақырым жердегі ата мекенінде дүние- 
те келді. Болашақ ағартушының өз әкесі -- 
Алтынсары ерте қайтыс болып, оның бүкіл 
балалық шағы атасы -- Балғожа бидің тәр- 
биесінде өтті. Балғожа 9 жасар Ыбырайды 
1850 жылы Орынборға Шекаралық комис- 
сияның қазақ балалары үшін ашылған мек- 
тебіне оқуға берді. Ыбырай өзінің зеректігі 
мен өткірлігін мектепке түскен күнінен бас- 
тап-ақ байқатты. Соның нәтижесінде ол 1857 
жылы мектепті өте жақсы деген бағамен 
бітіріп шықты. Ыбыраймен бірге оқыған 
жастардың көпшілігі-ақ патша өкіметіне 
жағынып, шен мен шекпен үшін қызмет етіп 
кетті: Саналы азамат -- Ыбырай бұл жолды 
қаламады. Қазақ халқының озық мәдениет 
пен өнер-білімнен кенже қалып отырғанды- 

ғы және оларға құмартуының бірте-бірте 
арта түсіп келе жатқандығы Ыбырайдың ой 
дүниесінде берік орын алған мәселе болды. 
Ол бұған лайықты іспен жауап берудің 
жолдарын іздестірді. Оның 1860 жылдан 
бастап біржолата ағартушылық, мұғалімдік 
жұмысқа ауысуының өзі сол іздену, толға- 
нудың нәтижесі еді. Әйтседе, мектеп ашуға 
Ыбырайдың қолы бірден жете алмады. Жер- 
гілікті жердің надан басшылары оған әр- 
дайым кедергі жасады, мектеп туралы мақ- 
сатын мазақ етті. Осының салдарынан оның 
күш-жігерге толы жемісті төрт жылы бос 
өтті. Бірақ, соның өзінде де ол жалпы ха- 
лыққа өнер-білімнің мәнін таныту мақсаты- 
мен өз үйінде 3--4 баланы ақысыз-пұлсыз 
өзбетімен оқыта берген еді. 1864 жылы ян- 
варьда ғана Ыбырай көптен арман еткен 
мектебін аша алды. Бұл-- Ыбырай өмірінде- 
гі ең бір қуанышты кезең болды. 1879 жылы 
қазақ даласындағы бірен-саран мектептер 
үшін инспектор тағайындау мәселесі шеші- 
ліп, Ыбырай бірінші болып, осы инспектор 
қызметін атқарды. Бұл жұмыс Ыбырайдың 
қазақ арасында халық ағарту ісін едәуір 
өркендетуіне мүмкіндік берді. Осы тұста ол 
төрт уездік мектеп, бес болыстық мектеп, бір 
ауылшаруашылық мектебін және қыздар 
мектебін ашты. Бұл мектептер қазақ дала- 
сына озық өнер, білімнің алғашқы ұрығын 
шашқан өз заманының үлкен мәдени орта- 
лығы болды. Олар орыстың озық мәдениеті- 
нің қазақ арасына тарай бастауына да, сон- 
дай-ақ қазақ еңбекшілірінің орыс мәдение- 
тін тану, меңгеру процесіне де көп әсерін, 
жәрдемін тигізген еді. Ыбырай өзінің ағар- 
тушылық қызметінде әсіресе кедей шаруа- 
ның балаларының оқып, білім алуына баса 
назар аударды. Оның атақты жазушы Спан- 
дияр Көбеевті және соңғы кезге дейін мұ- 
ғалім болып істеген Әдіғали Балғынбаевтын 
т. б. жетім-жесірліктеріне қарамастан мек- 
тепке күшпен алдырғаны мәлім. Ыбырай 
қоғам қайраткері ретінде әбден толысқан 
кезінде, 1889 жылдың 30 июлінде, 48 жасын- 
да, қайтыс болды. Тамаша ағартушының сү- 
Йегі өзінің туған жерінде (бұл жер Ыбы- 
райдың қызметіне байланысты кейін «Инс- 
пектор көлі» атанып кеткен) жерленді. 
Ыбыпай қазақ халқының мэдениеті та- 
рихында тек ағартушы ретінде ғана емес, 
озық идеялы жазушы ретінде де үлкен орын 
алады. Өз дәуірінің білімді де саналы ада- 
мы Ыбырай халықтық үлгідегі мектептерді 
ашумен ғана тынбай, ол мектептер үшін тың 
оку құралдарын жасаумен де көп шұғыл- 
данды. Ағартушының көркем шығармала- 
рының жинағы -- «Қазақ хрестоматиясы» 

осындай игі мақсатқа байланысты туған еді. 
Бұл еңбек қазақ жазба әдебиетінің алғаш- 
қы беттерінен саналады және біздің демок- 
ратиялық бағыттағы жазба әдебиетіміздің 
алғашқы туындылары тікелей жас өспірімге 
лайықты шығармалар жасау барысында 
туғандығын білдіреді. 

Ыбырай шығармаларындағы ен негізгі 
тақырып оқу, білім мәселесі болды. Қазақ 
халқын озық өнер мен мәдениетке жеткізуді 
арман еткен Ыбырай қай шығармасында да 
оқып білім алуды, халық үшін қызмет етуді, 
қоғамға пайдалы адам болуды насихаттады. 
Бұл ретте оның әсіресе «Кел, балалар, оқы- 
лық!», «Өнер білім бар жұрттар» өлеңдері 
айырықша назар аударады. Осы өлеңдерден 
бастап қазақ әдебиетінде халық ағарту та- 
қырыбы берік орын алды. Сондай-ақ, қазақ 
қауымында өнер, білімді лайықты мадақтау- 
дың, уағыздаудың алғашқы қарлығашы ре- 
тінде) қызмет етті. 

Педагог -- жазушы Ыбырай еңбек мәсе- 
лесіне айырықша көңіл бөлді. Ыбырайға де- 
Йінгі әдебиетімізде еңбек тақырыбы мүлде 
көтерілмеген еді және қоғамдық өмірде 
еңбек туралы көзқарастың өзі нашар 
болатын. Ыбырай еңбек тақырыбын не- 
гізгі мәселелердің бірі ретінде әдебиетке 
алғаш әкелумен бірге, ол туралы ескі 
көзқарасты өзгерту саласында да зор істер 
істеді. Ыбырай өзінің «Бай мен жарлы бала- 
сы» атты атақты әңгімесінде Үсен арқылы ең- 
бек адамының бастапқы сәтті қадамдарын 
суреттеді. Халықтың бай тәжрибесіне сүйене- 
тін Үсен табиғаттан өзіне қажет заттарды та- 
ба да, пайдалана да алады. Жас бала Үсен- 
нің ісі әзірге аз болғанмен, келешегі зор. Өсе, 
толыса келе оның үлкен “істерді де жүзеге 
асыра алатындығына ешбір күмән туғыз- 
байды. Жазушының Үсен арқылы айтпағы да 
осы. Осы арқылы ол еңбек адамының әре- 
кетінен көп үміт күткен, оның келешегіне зор 
сеніммен қараған. Жазушының «Қыпшақ 
Сейтқұл» әңгімесіндегі Сейткұлды еңбектегі 
үлкен табыстары үшін шабыттана; жұртқа 
үлгі ете суреттеуі де осыдан. 

Ыбырай қазақтың демократиялық бағыт- 
тағы әдебиетінің негізін салды, әдебиетімізге 
көптеген тың тақырып, соны образдар әкелді, 
Қазақтын әдеби тілінін алғашқы іргесін қа- 
лаған да Ыбырай. Ыбырай қазақ қоғамынын 
мәдениет пен экономика жағынан мешеу ке- 
зінде өмір сүріп, көптеген ой-армандарын 
жүзеге асыра алмады. Олар бүгінгі социа- 
лизм заманында ғана елімізде толық салта- 
нат құрып отыр, 


Әнуәр Дербісәлин. 


Балалар, география -- сендердің сүйінті 
пәндерің. Оны қызығып, сүйіп оқыңдар. 
Сендер дүние жүзіндегі мемлекеттердің 
көпшілігін, әсіресе ірі мемлекеттерді 
жақсы білесіңдер. Алайда, жер жүзінде то- 
лып жатқан ұсақ елдер де бар. Олардың 
көпшілігі империалистік мемлекеттердің 
отары. Біразы қазір отаршылдық құлдыққа 
қарсы, тәуелсіздік үшін, азаттық алу жолын- 
да ерлік күрес жүргізуде. Сонымен бірге, 
әлі де ояна алмай, отаршыларға қарсы кү- 
реске жұмыла алмай жатқан да елдер аз 
емес. Міне, сол империалистік құлдықтағы, 
елеусіз ұсақ елдерді де сендер білуге тиіс- 
сіңдер. Біз журналдың осы санынан бастап, 
біртіндеп сол кішкентай елдердің жайын 
таныстырамыз. 


АЛЖИР 


Алжирді, қазір дүние жүзінің еңбекшіле- 
рі жақсы біледі. Алжирдің ержүрек ұлдары 
мен қыздарының жауынгерлік істері соңғы 
жылдары жер шарындағы барлық адал ни- 
етті адамдарды сүйсіндіруде. Олардың кү- 
ресіп жатқан жаулары кім? Ол-- француз- 
дың билеп-төстеушілері. 

Алжир -- Африканың 
жағындағы Францияның отары. Ол солтүс- 
тік жағында Жерорта теңізімен шектесіп 
жатады. Жерінің көлемі -- 2191 шаршы ки- 
лометр. Халқының саны -- 9 620 мың; негіз- 
гі халқы араптар мен берберлер (89 про- 
цент). Сонымен бірге, онда европалықтар 
да (француздар, испандықтар, итальяндық- 
тар) тұрады. Әкімшілік орталық қаласы -- 
Алжир. Мұнда 315 мың, ал төңірегіндегі 
тұрғындарын қосқанда, жарты миллионға 
жақын халық тұрады. Жері таулы келеді. 

Алжир -- аграрлық ел. Ауылшаруашы- 


солтүстік-батыс 


лық дақылдарынан негізінен егетіні; бидай, 


арпа, сұлы, жүзім, миндаль, сондай-ақ, 
овош, темекі, мақта, жүгері, малдан -- си- 
ыр, қой, ешкі, жылқы мен түйе т. б. есірі- 
леді. 5 

Ал, пайдалы кенбайлықтарын өндіру іс- 
тері француз капиталының қолында. Фран- 
цуз капиталистері жыл саыйн Алжирден 
миллиондаған тонна темір рудасын, фосфо- 
рит, тас көмір өндіреді. Аз да болса, мы- 
рыш, қорғасын, сынап, күміс те өндіріледі. 

Елді Француз президентінің еркіне бе- 
рілген генерал-губернатор билеп-төстейді. 
Оның қол астында 6 мүшеден тұратын үкі- 
мет көңесі болады. Ал, халық бұқарасы би- 
леуші топтарға да, француз отаршыларына 
да қарсы. Олардың тұрмыстары ауыр, қа- 
йыршылықпен күн көреді. Сондықтан, тә- 
уелсіздік, азаттық алу жолындағы Алжир 
еңбекшілерінің күресі күн санап өрістей тү- 
суде. Отаршыларды жеңіп, империалистік 
құлдық бұғауын тас-талқан етіп, олардың 
азаттық алуы сөзсіз. 

Өйткені, Алжир патриоттарының күресін 
дүние жүзінің бейбітшілік сүйгіш адамдары- 
ның бәрі қуаттайды. Ең алдымен, бейбітші- 
ліктің және демократияның тірегі -- Совет- 
тік Социалистік Республикалар Одағы қуат- 
тайды. 2 5 

НІМ НІНӘЛІ 


Садық үйге келді де, сумкасын лақтырып тастады. Стол үс- 
тіндегі тұрған тамақты шала-пұла ішті де, ойнауға кетті. Са- 
дық кеткен соң оның інісі Марат сумкасының бауын ала күшік- 
тің мойнына іліп қойып, ойнай бастады. Әрі-беріден соң. Ма- 
рат та далаға кетті. Ала күшік мойнындағы сумканың бір аса- 


нын айырып тастап, ішіндегі кітаптарды ба жыртты. Ала кү- 

4 шік сумканың мойынға ілінген бауын үзді де, босанып кетті: 
>. Кешке ойыннан қайтқан Садық (оның соңынан ала күшік 
ТЫ 1 үйге ере кірді) ертеңгі сабақ есіне түсіп, сумкаға жармасты. 
ж Қараса, сумкасының бауы үзіліп, кітаптары осыртылған. Мұны 
су 2-2 көрген Садық: «Мұны кім бүлдірді?» деп айқай салды. Бұл 


С 52224 дауысты естіген ала күшік үйшігіне тайып отырды. 
Б. Нәріков. 
Гурьев облысы, Жылой ауданы, Н. А. Остров- 
ский атындағы Құлсары жетіжылдық мектебінің 
оқушысы. 


ОҚУШЫ - МЕХАНИЗАТОРЛАР 


Біз шофер болуды, тракторшы болуды арман қылатынбыз. 
Ақыры көптен күткен сол арман орындалды. Мектебімізде шо- 
ферлар мен тракторшылар даярлайтын қысқа мерзімдік күрс 
ашылғанда қандай қуандық десеңізші! Ол курсқа жоғары класс 
оқушыларынан жүзден астамы жазылып, оқуға кірісті. Біз аз 
уақыттың ішінбе ызғытып машина айдап, тракторге отырып кең 
далада >осылатын да болып алдық. Қазір курсты бітіріп шық- 
қандар шофер, тракторшы, тіркеуші болып жұмыс істеп жүр. 


Т. Жұмабеков. 
Қарағанды облысы. Ұлытау ауданы. 


Мұқабаның бірінші бетіндегі В. Сибирцевтің «Жорықта» деген суреті. 

а /дуоа УТ 


Журналдың 9-санындағы чайнвордтың жауабы. 


1. Ампер. 2 Реостат. 3. Термо- 
метр, 4. Резонанс. 5. Столетов. 
6. Вольт.7. Торичелли. 8. Изоля- 
тор. 9. Ротор. 10. Рулетка. 
П. Анод. 19. Динамика. 13. Атом. 
14: Мензурка. 15. Авогадро: 16. Ом. 
17. Мокевел. 18. Лодыгин. 19. Нью- 
тон. 920. Нейтрон. 


Дұрыс жауабын 
бергендер: 1 


бірінші жі 


Баратұрсын Шаужанов (Талды-. 


қорған облысы, Қапал ауданы, 


Қоңыр жетіжылдық мектебі), Қа- 


рашаш Мақшиева, Б. Сүюбаев 


Мына суретта көрсетілген авто- 
қалам жазу қызметін атқармайды. 
Себебі, .бұл-- радиоқабылдағыш. 


Мұндай радиоқабылдағыш Аме- 
2 рикада шығарыла Бастаған. Оның 
салмағы, небәрі, 56-ақ грамм. Бұл 


(Қарағанды облысы, Жаңарка 
ауданы.) 

Журналдың 3-санындағы жүм- 
бақтардың шешуі: с? 

1 Саусақ. Қар. Жұлдыз. Бұлт. 
Жер. 

Жұмбақтың дұрыс шешуін бі- 
рінші жібергендер: 

Қамша Шегалиева (Жамбыл 


облысы, Жамбыл ауданы, Жетітә- 


бе жетіжылдық мектебінің оқушы- 
сы), Үміт Сейтімбекова (Қараған- 
ды облысы, Жаңарқа ауданы, Ле- 
нин атындағы орта мектеп оқу- 
шысы). ШҒЫЗ Ер: 


“Сен білесің бе? 


радиоқабылдағыштың батареясы, 
антеннасы және монтажы автоңа- 
памның құндағына орналастырыл- 
ған. 


“ ТЕЛЕВИЗОРЛЫ МИКРОСКОП 


Мына суретна қараңдаршы. Су- 
реттің төмен эмағындағы -- Өзде- 
ріңе бұрыннан таныс Микроскоп, 


оның жоғарғы жағындағы -- теле- 


визор. Мұнда телевизор Минрос- 
копқа жалғастырылған. Микрос- 
ноптың окулярынан көрінген зат 
телевизордың экранына түседі. 


РЕБУС 


Ребусты дұрыс шешкенде, ха- 
лық мақалы шығады. 


Ребусты жасаған Қ. Сәмбетбаев. 


Талдықорған облысы, 
Киров ауданы, Қуйбы- 
шев орта мектебінің оқу- 
шысы. 


ОЙЛАП ТАП 


1. Серік қолындағы алмасына 
қарап тұрып, Берікке: 5 

-- Сен өзіңнің алмаларыңнан ма- 
ған бір алма берсең, менің алмам , 
сенің алмаңнан екі есе көп болар 
еді,- деді. 

Берік оған: 

-- Бұл әділетсіздік болады, онан 
да сен бір: алмаңды маған бер, 
сонда екеуміздің алмамыз бірдей 
болады,- деді. 

Серіктің неше алмасы, Беріктің 
неше алмасы бар еді?” 

92. Бір топ қарға ұшып келіп 
ағаштың басына қонды. Ағаштың 
әр бұтағына екі қарғадан қонып 
еді, бір бұтақ бос қалды. Қайта 
ұшып қонғанда, әр бұтаққа бір 
қарғадан қонды, сонда бір қар- 
ғаға бұтақ жетпей қалды, 

Ағаштың неше бұтағы бар, 
ұшып келген қарғалардың саны 
қанша? 

Н. Миршанов. 


Алматы қаласы, дербес пенснонер. 


Жаңа телевизорлы -Микроскол -- 
медицина қызметкерлері мен “био- 
погтар үшін өте қолайлы құрап. 


Бағасы 1 сом 


ҢАЗАҢТЫҢ 


ОЮЛАРЫ 


Суретті салған 


Ғани Иляев. 


